CDF Ah CDM Tuah Ding A Rami Ralhrang Pahnih An Zam I An Tlaih Than Hna – Chuncha News\nCDF Ah CDM Tuah Ding A Rami Ralhrang Pahnih An Zam I An Tlaih Than Hna\nSeptember 15, 2021 Chuncha Comments 0 Comment\nတလော က မင်းတပ် CDFဆီCDM ဝင် ယောင်ဆောင် ပြီး မင်းတပ် CDF တပ်မှူး မှ ချင်းခေါင်ရည်နဲ့ ဧည့်ခံကြိုဆိုတဲ့ စစ်ခွေး ပြန်ပြေးဖို့ လုပ်တော့ အမိခံရတယ်။ Kanhnu nai ah Mindat CDF sinah ah CDM tuah ding phun in a rami Ralhrang pahnih Lai Zupu he CDF-M upa nih adawn hna, nizan ah an zam ţhan nain an tlaih ţhanhna, i ralrin kan hau. Credit: Peng Hlawnceu\nThawngdang pawl: Kanpetlet le Saw kar i kahnak ah SAC ralkap 10 hrawng an thi, tampi hma an pu: September 14, zinglei suimilaam 10:00 hrawng in Kanpetlet le Saw karlak ah CDF-Kanpetlet le SAC ralhraang i kahnak a chuak i ralhraang lei in 10 nak tlawm lo an thi, mi tampi hma an pu tiah CDF nih a thanh. SAC ralkap lei nih zawndamh in hriamnam ngan voi tampi an kah. CDF-Kanpetlet lei in hma a pu mi an um lo tiah an tial. Raltuknak pehtlai in a fah khawh ca ah khuami hna nih Saw le Kanpetlet kar i chawhleh lo ding zong thawngthanhnak an tialchih. Credit: TheHakhaPost, CDFKanpetlet #Saw #Kanpetlet #raltuknak\nThantlang zunghmun sang nichuah lei Ka va kal cu Ka ngeih hna chia Ka lihna aleng,zeica tiah cun mizei chungkhar hmanh an um ti lo I an vok ar nih azua Tu chungkhar mi nung ah an Ka rel caah si ko rua. Ar rual nih ttih nak nei lo in an van Ka fuh, Meheh zong nih an van Ka fuh,cun vok zong nih heh tiah an van Ka awnh hnawh cang ah cun Aho fial hau lo in Ka mit thli cu Ka biang Cung ah ahung tla tluah mah ko. nan kal tak mi na vok na ar na Meheh an rawl tam in thih lai an ttih tuk ve caah mi nung an hmuh cun an awn lulh ko. Na zam sia teh na herh hna maw. Sui Minh. Ref: C7P\nA Poi tuk e: Thantlang khuami zong ralzam dirhmun in an um ve cang: Thantlang khuami hna ralzam dirhmun in van thutto a si cang. Thantlang khuapi cu van chuah tak tluahmah si ko cang. Mah nih inntung dirh lo nak hmun ah tlikzam, himnak hmun kawl cio kan si. Hi ralzam tawkrelnak caah tiin Thantlang Placement Affairs Committe nih thialkamnak in siseh, umtu-thuttonak in siseh tawlrel cuahmah an si.\nRalzam cazin zong tawl rel cuahmah a si a rauhhlan ah hi kan page in van langhter kan i zuam lai. Ralzam hna caah ei-din, tirawl bawmhhau in kan um ko. Ramchung ramleng unau, nu le pa hna nan hnakkar van kan tenh ko uh law. Thantlang Placement Affairs Committe Pehtlehnak – Chat box/09423935703. Credit: Thantlang Placement Affairs Committe\nMin Aung Hlaing nih NLD sinah president ka pe uh tiah a rak hal hmasa hna: Min Aung Hlaing nih Aana alaknak a ruang cu NLD MP pakhat simi U Bobo Oo nih fiangte in a chimmi chungin “February 1 ah MAH nih Aaan alak hlan nithum duh ah MAH nih NLD PARTY lutlai sinah tihin halnak a rak tuah bal” a ti. MAH nih aana alak lai nithum duhah palai rak thlah in president rian ka pe ulaw tiah arak halmi ah NLD nih an rak duh lo/cohlan piak lo ruangah Aana alak nak hi si tiah U Bo Bo Oo Dalah myone mee hmun no 2nk in MP aa cuhmi I atlingmi cu, Meekaung news nih interview an tuahnak ah piangro in a chim.\n“Ralhrang nih ziah aana an lak tiah cun ralhrang hruaitu MAH nih nawlneihnak aa hruhpi chih caah si bik. MAH nihcun president rian ka pe uh,nan ka pe lai maw,pe lai lo dah,nan hnatlak lo si cun, tiah a phunphun in a rak tlokciar,aa rak ihro len cang tiah MP tling mi U Bo Bo Oo nih a chim. 2020 election ah NLD nih fak ngai in teinak arak hmuh, teitu party simi nih president rian tlai loin MAH tu president hun khinh ding cu asite si kho ve lo,NLD nih an pek duh lo hi an mawh ruam lo. မဲခေါင် news. C7p\nNihin Thawngpang: Lungler sakhan kha ruang ah a zaam mi hna Mizoram Cherhlun le Ngharchhip khua nih an va don hna: 2021 September 10 Thantlang Peng, Zahnak tlang Lungler sakhan kah ruang ah khua chuah takin himnak lei ah a zaam mi hna cu Mizoram, Cherhlun le Ngharchhip khuami hna nih nihin September 11 ah an va don hna tiah thawng kan theih.\nKanpetlet CDF Nih SAC Ralkap 10 Hrawng An Thah Hna, Tampi Hma An Pu


Na Hawikom siseh, Na Dl siseh An Hlen Sual Asi Ahcun A Tanglei Bantuk In An Um Lai - Hakha Times\nZeitluk hlen thiam mi a si zong ah a u tu a dannak pakhat khat cu a umko lai tleihkhawh nak ding ahcun kan sinah a fekmi tette a um a hau ve lih chim pawl tleihkhawh nak phun pawl vun zoh ta ve\nAn hlen a sicun nan mit a tonlonak ding in hrial a zuam lai zei ruang ah ti cun an mah le an mah an i phahrung caah a tang lei lawng te a zoh ti phun in an um lai. A silole lam hla lei pi khi a zoh ti phun khin an um lai a dang phunkhat cu nan mit a tonnak ding ah an zoh chih hramhram lai mah hi cu an hlennak pawl kha nan zumh khawh nak ding ah an tuah hram mi a si\nfawi tein bia elnak bia pawl hi an chim kho colh lo, zeiruang ah an chim khawh colh lo ti ahcun na zumhning in zeitin ka tuah lai tiin lam a kawl nak caan a rau ve caah a si. Mah dih hnu ah asi lo,ka tuah lo ! khoika in dah na theih? ho nihdah an chimh ? tiphun in nangmah tu kha bia an hal than lai, hibantuk a si ahcun an hlen ti kha afiang.\nBohngal taktak in an um theo tawn, Hlen le lih chim a hmang mi pawl hi bia i ruah hmanh ah nangmah lei a zoh lai lo cun a mit khi tu le tu a chinh lai. An nih a tlawm i bia an chim tik ah an awcawi aa niamsan lai a tuletu aa thleng mi khin na hngalh khawh ko lai. A baan a sih lai i an chim duhlo mi thil kong kha a thuh lai, cheukhat cu an kut in an hmai ,an hnakhaw ,an hnar ti phun khi an tongh an tuai ti phun in an um lai.\nAn hleng mi nih cun na hal lo mi thil zong kha tu le tu a chim lai, ka chim khawh deuh cun a zumh lai timi ruahnak in a tuah mi asi.lih a chim mi pawl cu an mah le an mah i kilven an i zuam ngai na ruahnak kha kaa dang pialter ding in a zuam i sualnak an ngeih lo mi bia halnak na tuah leng mang lai.\nAn mit cawlcangh ning tha tein zoh law orh lei kut tha a thawng deuh mi nih cun an mit hi a cung in kehlei kam ah an thial lai cun keh lei tha thawng mi nih cun a ralkah ning in an thial ve lai minung hi kan duh lo mi thil an hmuh caan le kan theih caan ahcun kan mittlang chiah ning hi punghman nak in a nuar deuh tawn, an mit lei ah an kuat a thial si ahcun an thuhnawh duh mi a um ruangah asi\nNa dl Pa Nih Na Sin In Theih A Duh Lo Bik Mi Bia Phun (8)


***Vakok.Lian***: Osama Bin Laden an Thah Khawh Cang\nMonday, 02 May 2011 03:59 | Written by Suihleng\nUS cozah nih ram vaih in an vaih i an kawl lengmang mi Osama Bin Laden cu US ralkap hna nih ral an dohnak hmun ah athi tiah\nthawngzamh tampi nih an thanh cio. US President Obama zong nih mahhi kong hi zung kal ningcang tein thawngthanhnak a tuah cang. CNN thawng zamh nih US president biachimmi vedio an thlah cang.\nMah tiin Bin Laden umnak ahlathlai i athah khomi hi US Ke Ralkap sawhsawh an si lo. CIA le Joint Special Operation Command timi US ram nih special ralkap angeih mi hna mi tlawmte nih Osama Bin Laden hi an thah khawhmi asi tiah wired thawngzamh nih a tial.. Joint Special Operation Command timi cu US cozah nih a kalpimi thil pawi mawh taktak pawl lawng atuanmi an si i, an thil tuahmi hi a lenglei hmanh nih theih aharmi bu an si CIA nakin hmual ngeideuh in rian a tuan khomi bu ansi. President Obama nih a chimnak ah cun nikum August thla te khan Osama umnak hmun hi an rak theih khawh cang a ti. Atulio CIA le JSOC nih Osama Bin Laden an tuknak ahhin Osama telhchih in minung 4 an thi. Confirm khawh sirih lo mi thawngpang pakhat ah cun Osama hi alu ah meithal kuan nih a khen. A fapa tiah an ruahmi pakhat le adang nu pahnih le pa pakhat zong an thi chih. JSOC le CIA minung pakhat hmanh an i hlliam lo ti asi.\nUS cozah lei rian ngeitu hna nih Osama Bin Laden thihnak kong thawngthanhnak an tuah tiah CNN nih a chim. US cozah lei rian ngeitu hna nih Reuter thawngzamh ah an chimnak ah cun Osama Bin Laden cu Pakistan ram Islamabad khua pawng i inn pakhat chung ah aum lio ah US ralkap nih bom in an kah i, cu ka hmun ah cun a thi, a ruak cu US cozah kut cungah a um ko tiah thawng an chim.\nAl Jazeera thawngzamh nih an thlahmi Afghanistan ram Kabul khua ah a ummi thawnghlattu pakhat zongnih Afghan cozah nih Osamabin Laden an thah khawh cang i, a ruak cu US cozah kut cung ah aum cang tiah an chim a tive.\nOsama Bin Laden cu Al Qaeda timi Muslim ralhrang bu a derhtu asi. Amah thiltuahnak nih hin US rammi tampi nunnak a liamter. September 11, 2001 kum ah US khua nganbik New York khua i inndotsang pahnih cu Al Qaeda ralhrang hna nih vanlawng in an pah i, minung tampi an thi tiah CNN thawngzamh nih an tialnak ah an telh. Atanglei bantuk zong hin an peh chap rih.\nOsama Bin Laden i a pa Mohammad Bin Laden cu Yemen rammi asi i Saudi Arabia ah khua asami mirum pakhat asi. Saudi Arabia ram ah innsaknak 'constractiion company' a lian bikmi an ngei i cu ti cun a rum ngaimi innchungkhar ah an i chuah. Osama Bin Laden cu apa ro aco i, mirum ngaimi ah ai chuah. US cozah he zong hawi komhnak arak ngeimi asi. Soviet cozah nih Afghanistan ram an lak hnik lio ah Arab pawl nih an doh than i, cu lio ah Arab ralkap hna bomh ding ah Osama hi arak i thawh ve. US cozah nih raltuk ningcang le dangdang hna an rak chimh. US hawi pakhat arak si bal. 1980 kum luan hrawng ah hin Al Qaeda timi ralhrang bu arak derh i 1993 kum ah Somali ram ah US ralkap tampi cu meithal in arak thah hna. 1997 kum ah hin 'Jihad' timi Musllim athiangmi raldohnak timi cu athawk i, US cozah he ral hram a thawk.\nIraq ramuktu Sadam Hussein nih Kuwiat ram a lak hnik lio ah, US cozah nih Kuwait ram cu arak chanhmi thawk in Osama Bin Laden hi US cozah he ralhram ai thawk. US nih Iraq atuk lio ah US ralkap tampi cu Saudi Arabia ram ah an thlah hna lio ah Osama Bin Laden nih a ralkap hmang in US cozah cu doh than a rak timh bal.\nUS cozah nih Afghanistan ram atuk lio zong ah Osama Bin Laden nih duhlonak a chim. Ahruaimi ralkap hna nih US cozah dodalnak cu an tuah lengmang caah US cozah nih tlaih duh bikmi minung pakhat avun si.\n2002 kum November thla lio ah Bin Laden cu athi cang tiah an rak ruah nain, a thi hlei lo. November 2002 ah Bin Laden biachimmi vedio tape arak chuak mi an hmuh hnu lawng ah Bin Laden athi lo tihi pom than asi.\n2006 kum lio zong ah Bin Laden athi cang tiah thawngpang arak chuak than rih nain, aruah hlan ah athi than lo ti asi than. Atutan ah Osama Bin Laden athi cang timi thawngpang hi US President Obama hrimhrim nih Al Jazeera thawngzamh ah a chim cang caah bia dik asi ko tiah pom asi.\nArau rihlo mi caan te ah khan, Afghanistan ram i thawnginn pakhat chungin Muslim ralhrang ralkap tampi an tli kho i, mah cu he thawngpang he a un pehpar in Osama Bin Laden athihnak thawngpang hi arak chuakmi asi.\nOsama Bin Laden si le si lo fianter taktaknak hi DNA test an tuah hnu lawng ah fiang tein thawngthanh khawh asi lai. Asi nain, US President Obama nih cun an thah cang ko tiah a chim.


Zei Biakamnak Hna Dah Kan Zumh Khawh?\nDaihnak le Lawmhnak Hmuh Khawhnak Lam\nREL KA DUH Cambodia Holh Chin (Hakha) France Holh Hindi Holh Hmong (White) Italy Holh Japan Holh Karen (S'gaw) Korea Holh Mirang Holh Myanmar Nepal Holh Norway Holh Poland Holh Portugal Holh Russia Holh Sinhala Holh Spain Holh Thai Holh Tuluk Holh (Chanthar Hmanning) Tuluk Holh (Hlan Hmanning) Vietnam Holh\nKan Zumh Khawhmi Biakamnak Hna\nSang Sang nih a chimmi kong he aa tlaiin Pa Lian nih khua tampi a ruah. A taktak ti ah cun Pa Lian nih Baibal kong a theihnak cu voikhatnak a si lo. Mah cauk cu a thiangmi cauk a si ti kha Pa Lian nih a cohlan. Asinain a tling taktakmi hmailei kong chimchungbia hna Baibal ah aa tel ahcun mah cu a thiang i a hlun ngai cangmi cauk pakhat menmen lawng a si lai lo tiah a ruah. Cun science lei kong he aa tlaimi hna le atu tiang a hmaan pengmi tuanbialei kong hna kha Baibal ṭialtu hna nih an hngalh chungmi zong a khuaruah a har. Zeitindah an hngalh hnga?\nA thaizing ah Pa Lian le Sui Sui cu Sang Sang le Par Ku sinah an va leng i Pa Lian nih Sang Sang kha hngalh a duhmi mah biahalnak hi a hal: “Baibal ṭialtu hna nih mah kong vialte hna hi zeitindah an hngalh chung khawh?”\nKan ca ṭhatnak ding caah a biakam hna kha ṭial awkah minung kha Pathian nih lam a hruai hna\nSang Sang nih hitin a chimh: “Mah kong a ṭialtu hna nih an ruahnak hna kha an ṭialmi a si lo asiloah a konglam hna a ṭialtu an si lo. Pakhatkhat nih a chimmi a konglam hna a ṭialpiaktu chungṭuan hna he an i lo. A Ṭialtu taktak cu minung vialte i kan Pa a si.”\n“Minung vialte i kan Pa cu ahodah a si?” tiah Pa Lian nih a hal.\n“Amah cu nunnak a kan petu a si. Mah lengah kan pale bantukin amah zong min a ngei ve” tiah Sang Sang nih a chimh i a Baibal in Salm 83:18, NW kha a kau i Pa Lian kha a relpiak:\n‘Nangmah lawnglawng hi Jehovah na si le vawlei dihlak uktu Cung Nung Bik na si kha hngal hna seh!’\nSang Sang nih Pa Lian kha a dang Baibal cang zong a hmuhsak. Mah Baibal cang ah Jehovah kha ‘a hramthawk tein a phichuak zeidah a si te lai ti kha a rak chimtu; thil um ding kha a um hlanpi in a rak chimtu’ a si tiah a langhter. (Isaiah 46:10) Mah Baibal cang kha Sang Sang nih hitin a fianter: “Kan pale cu hmuhtonnak tampi an ngei i kan hngalhmi nakin an hngalh deuh tawn bantukin minung vialte i kan Pa, Jehovah zong kan zapi nakin hngalhnak le fimnak a ngei deuh ve, hmailei kong hmanh a chimchung khawh. Mah ruangah Pathian nih Baibal ṭialtu hna kha hmailei kong a ṭialter khawh hnanak a si.”\n“Keimah le Sui Sui i kan hmailei kong tah Jehovah nih a hngal chung maw?” tiah Pa Lian nih a hal.\n“Jehovah nih mi pakhat cio i an nunnak a donghnak kha ri a khiahpiak hna lo. Asinain pa pakhat bantukin kan tonmi buaibainak kha a hngalh i bawmh a kan duh” tiah Sang Sang nih a chimh.\nDaihnak le lawmhnak hmuh awkah Jehovah nih a pek hna hngami bawmhnak kha Baibal ah an hmuh khawhnak kong le biakhiahnak an tuahmi nih atu le hmailei an nunnak ah zeitindah a hnorsuan khawh hna timi kong an cawn khawh kha Sang Sang nih Pa Lian a chimh.\nPa Lian nih mah cu aa tlak ngaingaimi a si tiah a ruah. Zeicatiah amah theng pa pakhat a si i a fale nih a nuammi hmailei nunnak an hmuh khawh nakhnga a si khawh chungin tuahpiak a duh hna caah a si. Sang Sang nih Pa Lian le Sui Sui kha Baibal ah a ummi biakam cheukhat kha lungtho tein a chimh hna. A tanglei hi a hmuhsakmi hna kong cheukhat an si:\n“Vawleicung pumpi ah ral cu a daihter dih ko hna.”—Salm 46:9.\n“Mi nih inn an i sak lai i an umnak hna lai, midang nih an hmankanh hna lai lo. Mitsur dum kha an i ser lai i a mitsur hang kha an din hna lai, midang nih an dinkanh hna lai lo. Thingkung bantukin ka mi cu an chan a sau lai.”—Isaiah 65:21, 22.\n“Ram chungah rawl tampi in um ko seh; Lebanon tlang i a ummi rawl kung ṭha bantuk nih tlang vialte cu tuam dih hna seh. Ramlak i a khomi ram bantukin khuapi cu minung in khat hna seh.”—Salm 72:16.\n“An mitthli vialte kha a hnawh dih hna lai. Thihnak a um ti lai lo, ngaihchiatnak le ṭahnak le fahnak zong a um ti lai lo. Thil hlun vialte cu an lo dih cang.”—Biathlam 21:4.\nA kan hngakmi hmailei khuaruahhar kong kha Baibal ah a langhter\nPa Lian cu Baibal chung i khuaruahhar a simi mah biakam hna nih a lung a suk tuk. Mikip aa ruang tein pehtlaih an si lainak, zawtnak le thihnak a um ti lai lonak le mikip caah tirawl tampi a um lainak vawlei kha a duh tuk. Sui Sui zong nih a duh tuk ve. Asinain mah vialte cu a ṭhat tuk caah a si kho ngaingai hnga maw tiah a ruah.\n“Sui Sui, zeitindah na ruah ti cu ṭha tein ka hngalhthiam ko. Asinain mah kong hi ruathmanh: Kan hmuh cang bantukin Baibal chung i a dang chimchungbia hna zong a dikthliar in a tling cang. Mah nih atu kan chimmi biakam hna zong hi a tling hrimhrim lai ti kha a kan zumhter a si ko lo maw? A taktak ti ah cun mah hna hi a tling lai ti kha Baibal Ṭialtu taktak nih mah bia in aamah a khan: ‘Hi bia hi ṭial hna, zeicatiah a hmaanmi le zumhawktlak a simi bia an si’” tiah Sang Sang nih a ti.—Biathlam 21:5.\nRuahṭi Ṭhan Awk Rinli Kulh\nBaibal ṭialtu hna nih an ṭial hnga dingmi kha zeitindah an hngalh?\nMinung caah zeibantuk hmailei kong dah Baibal nih bia a kan kamh?\nBaibal chung i biakam hna cu zeicah zumh khawh a si?\nKan Zapi tein Lamhruainak Kan Herh\nZulhawktlakmi Lamhruainak Kawlnak\nAa Thleidangmi Cauk\nZeizong Vialte Hram a Thawktu Hngalhnak\nDawtnak le Dinnak a Ngeimi Pathian\nFimnak in a Khat i a Ṭhawngmi Pathian\nBuaibainak Vialte Donghnak\nA Rauhhlan ah Daihnak le Lawmhnak a Um Cang Lai!\nHngalh Chap Awk\nText Digital cauk download option Daihnak le Lawmhnak Hmuh Khawhnak Lam


CAANKARLAK COZAH NUG NIH RALKAP BUU THAR DIRH A TIMH – The Chinlung Post\nCaankarlak Myanmar Cozah (NUG) nih Ralkap Bu Thar Dirh a Timh.Tlangcungmi hriamtlai hna he ceihmainak ngeih lio a si ko nain Myanmar mipi runvennak ca ah ralkap bu dirh ding in timhtuahnak kan ngei, tiah caankarlak Myanmar cozah “National Unity Government” (NUG) nih nihin April 16 ah an tuahmi Press Conference ah an langhter.\nNUG runvennak vuanci U Yi Mon nih, “Mipi runvengtu ralkap bu ah Federal Democracy a dirpitu mino pawl an i tel lai. Tlangcungmi hriamtlai hna he ttang tti in mipi runvennak an tuah lai. Federal Army timi ralkap bu a chuah hlah ah Federal Alliance timi bu zong a chuak hmasa kho,” tiah a chim. Federal Army dirh kho ding in ramkhel lei hnatlak kong pawl tlangcungmi hriamtlai hna he kan i ceih lio a si.\nAtu kan ser dingmi mipi runvengtu ralkap bu zong hi Federal Army tang ah a um dingmi ralkap bu pakhat a si ko,” tiah a chim chap.Nihin April 16 ah CRPH nih caan karlak Myanmar cozah (NUG) an dirhnak kong thawng an thanh hnu suimilam tlawmpal ah Press Conference an tuah colh i, mipi runvengtu ralkap bu dirhnak kong zong U Yi Mon nih a hun langhter hi a si.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan sml. 7:30 hnu ah mizapi nih minute 3 chung zapei benghnak an ngei hna. Hmanthlak: April 16 ah tlamtling tein an dirhmi caan karlak Myanmar cozah (NUG) Cabinet chungtel pawl. Credit: The Chin Journal


KAWLRALKAP NIH HRIAMNAM PAKHAT AN HMANMI RUANGAH AN LUNGRE THEI – The Chinlung Post\nKAWLRALKAP NIH HRIAMNAM PAKHAT AN HMANMI RUANGAH AN LUNGRE THEI\nMarch 12, 2021 admin Local News 0\nKawlralkap thiltuah mi cu Nuhrin Covo caah ttihnung thil asi kho tiah an langhter cang. Kawlralkap hna nih Surveiliance Camera an hman tiah thanhnak an tuah. Tutan ah Kawlralkap nih CCTV an hmanmi Sureillance Camera timi hi Nuhrin Covo caah ttihnung thil asi kho tiah Human Right Watch nih an chim. Hi thil kawlralkap nih an hmanmi hi thil atuah kho taktak mi hriamnam pakhat bantuk a si tiah an langhter.\nHi thil an hmanmi hi cozah minung pakhat khat tleih dingin an timhtuah mi le an kawlmi cu mah camera nih hin a hmuh bak asi ahcun direct in cozah sin ah theihternak atuah khomi camera asi tiah an chim chih. Cutluk attha mi thilri hriamnam asi caah tulio kawlram buainak ah siseh lamzawhnak atuahmi kong zongah ralkap nih hlawtnak ah an hman sual lai timi hi an thin phanmi cu asi.\nMipi an thinphan ngaimi Surveillance Camera hi kawlralkap nih nawlngeihnak an lak hlan deuh aliamcia kum 2020 December ni 14 ah khan Naypyidaw ah khuapi a himnak dingah tiah mipi cozah nih Naypyidaw township 8 ah 335 an bunh cang. Cun Mandalay zong ah tuchun kum cheu hrawngah khan bunh dingin timhtuahnak an ngei. Cun Rangon zong ah bunh rih an timh mi asi tiah HRW nih a chim.\nCamera ttha ngaingai mi thil asi caah, mah camera nih hin lampi ah aa chok mi hna cu zeibantuk minung dah an si? zeibantuk thil dah an tuah? aho he dah an i chawnh biak timi tiangin a thei khotu camera asi, cozah nih fawitein an zulh dawi khawh cang hna lai. Cubantuk thilri a si caah minung pumpak covo zalonnak a donhkhanh ngai la tiah an chim. Lamzawhnak atuahmi hna ca le bang ahcun thinphang ngaimi asi ko lai ti asi.\nRelchih:Kawlram cozah kongah Britain an thinphang ruangmang cang. Britain nih thawngthanhnak a mipi sin ah an tuah cang. Britain nih a timi cu Kawlram ah a ummi ka minung vialte kawlram chuahtak cang uh tiah thanhnak atuah cang hna. Tutan ah hi konghe pehtlaiin Britain cozah nih fiang tein a langhter mi le thanhnak atuah mi hna cu atanglei bantukin hin a si.\nBritain cozah nih kawlram chungah a ummi a minung vialte hna cu a si khawh ahcun kawlram chuaktak dih cang uh tiah nawlnak atuah cang hna. Cun apeh rih mi cu aherh taktak mi daidua dah nan ngeih lo asi ahcun Kawlram ah hin um ti hlah uh tiah tuchun ah thawngthanhnak a tuah cang hna. Culawng siloin kawlram a chuahtak kho rih lomi vialte hna cu nan umnak inn ah rak um uh law lengah rak chuak hlah uh ati hna.\nAtu bantuk in Kawlram ah a ummi Britain minung vialte hna Britain cozah nih thanhnak atuah hna nak a ruang tiah an chimmi cu, Kawlram chungah buainak a chuah ruangah siseh Kawlralkap le palek hna nih hruhru hranghrang in cawlcanghnak an tuahmi a zualhmat chin lengmang caah asi tiah an chim. Kawlralkap nih uknak an lakmi hi Britain cozah nih biatak tein a doh mi an si.\nDR. SASA Thawngin S. Korea Nih Kawlram Ca’h Thil Tha Tuk Akan Tuahpiak Cang Lai.\nCNA Ralbawi Solomon Ka Ngai Thiam


Breaking News: Chin Ramkulh Minister Cheukhat Thlah An Si – Chin World News Evening\nBreaking News: Ralkap nih hren mi Chin Ramkulh Minister cheukhat an thlah than cang hna!\nRalkap nih Myanmar ram uknak a laak hnu 2021 February 1 zinglei sang ralkap nih an tlaih mi Chin Ramkulh Minister cheukhat hna cu thalh than an si cang tiah Minister Pu Sui Thio sin in thawng kan theih.\n“Minister cheukhat cu an kan thlah than cang. Atu hi inn ah kan thu ko. Chief Minister Salai Lian Luai, Hluttaw Speaker Pu Zo Bawi hna telh in Minister minung panga cu an hren rih ko hna. A tha te ko lai,” tiah Minister Pu Sui Thio nih The Hakha Post ah a chim. Ralkap nih uknak a laak hnu Chin Ramkulh Cozah zung. Hluttaw zung le Cozah lutlai hna umnak cu phihkhar dih a si i, a leeng lei in ralkap nih an congh. Credit: The Hakha Post\nRelchih: Myanmar ram Ruahnakpetu Daw Aung San Suu Kyi nih an tlaih hlan ah zapi sin biacah a tial! Myanmar ram Ruahnakpetu Daw Aung San Suu Kyi le President U Win Myint tel in NLD upa cheukhat cu February 1 zinglei ah an tlaih hna i Ralkap nih Uknak (Aa-naa) an laak hlan deuh ah Daw Aung San Suu Kyi nih zapi sin ah biacah a tial taak.\nHi biacah a tial mi chung ah Myanmar ram Ralkap nih atu bantuk in thil an tuah than mi hi zapi nih cohlan awk a tha lo. Myanmar ram Democracy lei kan kal cuahmah lio ah ralkap uknak tang ah chiah than a timh mi hi cohlan awk a that lo ca ah zapi nih hi an thil tuah mi cu kan dohkalh hrimhrim a herh, tiah biacah a tial. Ref: Democratic Voice of Chin-DVC


Ambulance in An Phurh Mi ‘Mithi Ruak’ nih Lampi Ah A Thawh hnawh Hna i Biatak Tein A Buai Hnawh Hna – Onlinenungak\nAmbulance in An Phurh Mi ‘Mithi Ruak’ nih Lampi Ah A Thawh hnawh Hna i Biatak Tein A Buai Hnawh Hna\nKum (15) chung cu Ambulance hi ka mawng ve cang i mizaw zual tuk mi le mithi ruak zong khualam hla taktak ah zantim le khuamang ah ka phurh can hi a tlawm ti lo i a sinain tutan i ka thilton mi hi cu ka voikhat nak bak a si . A can ah cun miruak le an chungkhar kan phurh can hna a um i a can ah cun miruak lawng kan phurh can zong a um ve fawn . Keimah hi muithla le ramhuai , khuachia tbk pawl hi a tak in ka ton ve bal lo caah ka tih lo i ka tih lo lawng hmanh silo in a um zong hi ka zum taktak lem lo.\nMotor zultu an damlo can zong ah keimah te lawng in khua lamhla ah ka kal hi a tampi fawn i zeithil hmanh zong cu ka tong bal ve theng lem lo. Motor chung ah ka zau i kai hngilh pah lio ah cun ka hawipa cu aran nak in a rak tli i mithi ruak phurh ding a um nak kong le a ran nak in chuak colh ding kan si i zanlei 4 ah cun kan i thawh a hauh nak kong cu a van ka chim .Cubak cun i hman hmawh ngai cun ka tho i kan mithi ruak laknak sizung ah cun kan va tli colh . Sizung cun mithi ruak cu kan motor cung ah cun kan khin i thildang tuahpah ti lo in a ran nak cun kan i thawh ve colh.\nZanlei sang in ai thawhmi kan si bantuk in can raulo te ah ni cu a hung liam colh i zaan nazi 8:00Pm hrawng a si ah cun ka hawipa nih cun van i din ta usih law kan zun hna zung u sih kuak hna zu ve ta u sih a ti caah motor cu ka dir ter i kan van i din ta . Kan i dinh nak hmun hi khua le khua kar a si caah mi choklet zong a hohmanh an um lo i zanmui nih a kan khuh i a muihning a chah tuk caah kan mah pahnih hmanh kan i hmu kho lo . Cuti cun kuak hna kan zu kan zun hna kan zung i kan i din . Kan i dinh nak lamchak lei cu datmei in ka hei ceuh i cuka hmun i motor accident a rak tong mi an phum nak le a thlan lung pawl cu ruahlo tuk in ka hmuh i ka lau taktak.\nKuak kan zuk i kan i manh khawh cun kan motor cung ah cun kan kai than i kan van thut bak ah khin thil rimchia taktak mi cu kan theih i a ran nak in kan motor thlalangawng kan on zokzok i ai ning deuh . A mak ngai mi hi kha can lampi kan rat chung vialte thil rimchia pakhat hmanh kan thei fawn lo , a sinain kan mithi ruak phurhmi a si ko lai kan ti i siarem lonak ngei tuk lemlo cun kan um ko . Zeipoah si ah i thawh than u sih kan ti i motor ka van start cu ka motor cu a nung kho bak ti lo , zeidah si hnga tiah kan motor cu kan van check i zeihmanh aa rawhnak zong a um fawn lo.\nZanlai a si tik ah a hohmanh mi choklet le motor kalmi zong an um fawn lo i um har lei khi a si .Ka lungthil te cun ka siarem zar ti lo . Asi nain ka hawipa sin ah cun zeihmanh ka chim duh lem lo . Motor a nun khawh tilo hnu cun zei ti tuah awk kan thei ve ti lo i motor dang a rami a um te ko lai tiah kan hngak tawp .Motor mei cu a battary a dawng sual lai ka ti caah ka off i motor pawngte ah cun mei kan kau i alh thluahmah cun kan to . Kan mei ceu nih cun kan motor cu a ceuh pah i kan hna ngam deuh . nazi 2 chung kan hngah hnu zong ah zei motor hmanh a rak ra mi an um ti lo tik ah cun kan beidong ngai cang i zan nazi 11 a hung tling pah cang.\nKan umnak cu ramlak a si bantuk in minung thawngpang pakhat te hmanh theih ding aum lo i ramsa , siahal awh thawng le ramnung awh thawng dah tilo cu theih ding a um lo . Ka hawipa nih cun khawi kan mei tal hi alh deuh in ka van tih lai ti i lam chalei i hnahro lak a van i timh bak ah cun kan motor cu a mah tein a van i hnin thlauhmah . Kan lau tuk i kan pahnih cun kan i zoh i a ran nak in kan motor lei cu kan panh i kan zoh cu zeihmanh kan hmu lo.\nRamsa an si ko lai , hi ka hrawng hi sazuk le ngal hna an um duh ngai an ti nak a si i tiah ka hawipa cu a hnangam deuh nak ah ka hei ti i a mah zong nih cun aw sakhi hna sazuk hna an si ko la a ti ve nain kan thinlung chung cun ramsa cu a si lo hrimhrim timi cu kan theih veve i tihnak thinlung te cu kan ngei veve ko timi cu kan mithmai ah a lang veve faw. Mei cu kan van alhter deuh than i mei nih kan motor a van ceuh deuh ah cun tlawmpal cu kan hnangam deuh . Nazi 12 a van tling pah cang i muihnak zong cu a chah chin lengmang ve i a khuh in a kan khuh cang.\nKa kuak ka van i chuah i van dawp kai timh bak ah khin kan motor kutka cu fak ngai khin a mah tein van i khar seh law a lo , a thawngpang cu kan van theih than i ka hawipa nih cun awthir nawn in tutan cu kan boruak a tha lem lai lo hi te tiah thinphang ngai mithmai in a van chim .Kan pahnih cun kan i zoh i a pawngkma khua a neihbik nak ah kal diam u sih tiah le motor chung ah cun mithi ruak kan phurh mi cu a um fawn i kal tak awk tha a si fawn lo . Zeipoah si ah motor dang a ra mi zong an um te kho mi a si caah minung pakhat nih motor hi rak hngak u sih law , minung pakhat nih khualei ah va kal i kan sining va chim ah a tha ko lai ka van ti ah cun ka hawipa mithmai cu tihnak in a khat.\nKa hawipa nih cun a si cun a hodah motor hi a rak hngak ne la ? tiah awthir nawn in a van ka hal i , nang hngakchia deuh na si fawn i na duh mi poah i thim ko ka ti bak ah cun kan motor chunglei cun minung nihthawng kan theih thluahmah i , a nih pah cun nan pahnih khan va kal ko u keimah nih motor cu ka rak hngah ko lai a van kan ti cu kan lau taktak , zeikar ah kan zam manh zong kan i thei lo kan pahnih bak cun khualei ah cun muilak ah kan tli thluamah i kan thabat tuk cang i saungai kan zam hnu cun i din ta usih kan ti i kan datmei zong cu kan rak zamtak cang i muilak ah cun a dap bak in kan i dap.\nKa hawipa cu khawika hme na um tiah ka kut in ka van dap ka ti cu a taksa ka tongh cun vur bantuk bak in a kik i ka van zoh cu ka hawipa a rak si nemmam loh , kan mithi ruak phurh mi pa cu a rak si i taklawng bak cun a van ka nih thluamah pah cun zam ne ca a van ka ti cun hnulei maw ka panh lai hmalei hme tizong kaa thei ti lo a ran nak cun ka zam colh i cupin cu keimah le kiemahb kai thei ti lo . Ka van i thangh than tik ah cun ka pawng ah minung an rak tam ngai i an rak ka but hnawh len i itkhun ah cun an rak ka it ter . Ka lungmit i ka lufak ngai fawn ka pawngkma minung pawl nih cun kharuah ahr ngai cun an ka zoh i , cuvial cun ka hawipa cu a van lut i thil sining cu ka hal.\nKa hawipa nih cun hi ti hin a ka chimh ,Kha ti kan pahnih in kan zam ah khan ka pawngte ah na zam ve peng ko rua tiah ka ruah i , a ran khawhchung rang cun ka zam ve peng ko i ka van in zoh cu kan hmu ti lo . Tlawmpal ah ka hnulei pi ah khin na um i ka min in na van ka auh thluamah i ka rak kir ngam ti fawn lo i zeipoah si ahb khuatiang va phan phawt ning law bawmtu ka vai i sawm hna lai i ka ti caah khuachung lei tu ah cun ka zam than i , khuami ka va auh hna hnu ah nangmah sin ah cun kan rak kir than i kan in kawlchih nain kan in hmu bak fawn lo i kan motor umnak tiang cu kan rak ra lawlaw i kan motor chung ah cun zeihmanh thei lo in na rak it ko cu kan in hmuh .Kan mithi ruak phurh mi kan van zoh cu a rak um ti lo i kan lau tuk cio i vanthat ah kan motor cu a nung kho than i kan motor cun khualei ah a ran nak in kan rak kir than tiah a ka chimh. Note : Hi thawngpang hi mizopa “Sanga” nih a taktak in a ton bak mi a si. Credit: Valmawia


Update: Japan le Tsunami – Chin Community in Norway\nUpdate: Japan le Tsunami\nMarch 14, 2011 ccn 0 Comments\nA voikhatnak CCN website kan rak thanh lio ah Japan cozahlei thawngthanhtu hna nih minung 300 leng an thi lai tiah a thanhmi cu, tuchun thawngpang ah cun a thimi 10, 000 leng an phan kho ti a si cang. A voikhatnak lihninhnak hnu in a hnudeuh ah li ai hnin tthanmi a tlawmbik voi 300 hrawng asi ti asi. Cu vialte cu a voikhatnak 8.6 magnitude tluk cun an thawng lo nain magnitude 6-7 hrawnghrang an si hna. Hi tluk hmanh hi tihnung ngaimi, thil tampi a hrawk khomi lihninh asi.\nSipuazi lei sungh zatlaknak\nLihninh-tilet nih thil a hrawhmi tuaktik ah Norway tadinca aftenposten ttialnak ah cun, Norway tangka krone in billion 1000 tal cu asi lai ati. Hi tluk in minung nunnak sungh lawng hmanh siloin an ngeihchiah tamtuk an sungh tik ah, an ram Prime Minister Naoto Kan nih cu Japan nih avoi II nak vawleicung ralpi hnu in kan tonmi sunghzatlaknak ah a chiabikmi asi a ti. Japan an central bank nih hi sunghzatlaknak nih an sipuazi fak tuk in a den lai ti phan ruangah chawlehnak ai velmi phaisa tumh ding in USD billion 180 hrawng cu bank pawl sin ah tumh ding in a chuah ti a si. Hi phaisa nih zeimawzat cu chawlehnak [market] thazaang a bawmtu asi lai tiah ruah a si. Nikki share zong point 9 hrawng a tum caah EU ram cheukhat zong a hei tleh chih ve.\nMi bawmtu ding ah ralkap ting khat an hman hna\nBBC nih a ttialnak ah ni tileh-lihninh ruangah minung a tlawmbik 500, 000 hmunhma ttial an si- phundang in chim ah cun inn ngei loin a chiah hna. Cucaah hi tluk minung zat hmunhma ttialkam ding cu rian ngan taktak asi. Hi anungmi hna ttialkaam lawng sirih lo, an eidin awk le ngandamnak ca zong ah buaipi an herh rih fawn lai cu vialte tawlrel dingah le, mithi kawl, a nungmi chanhbawmh, timi a cawlcanghtu dingah hi tluk ralkap hi thlah an si. Ralkap pin ah ramkip in mi bawmchantu- abikin ngandamnak lei zohkhenh thlawpbultu buu tampi ; Red Cross le Doctor Without Border timi pawl hna zong nih an ti khawh tawk in bawmh ve chanh an i zuam hna. Hi minung vialte caah cozah nih tutiang ah a bawmhmi hna theih khawh tawk cu: puan zun 120, 000, ti dur 120, 000, datsi 29, 000 gallons le eiawk rawl tan tampi a bawmh cang hna. Norway zong ah mipi nih phaisa bawmhnak pek kho ve ding in an hun on cang i Røde Kors le Lege Uten Grense timi hna in phaisa in bawmhnak pek khawh asi ve cang.\nNuclear thazaang chuahnak reactor a puak\nNuclear power plant pa 3 tiang a puak cang i, cu nih a chuahpi khawhmi harsatnak cu tuksum asi ko. Hi a puakmi nih radioactive tam/chah tuk a chuahpi lai caah thil nung nih tuar khawh ding a si lai lo. Radioactive a thian tiang hi a tlawmbik a thla in a rau kho i, vanchiah ah cun kum zeimawzat a rau kho ti asi. Tutiang ah power plant a puahnak pawngkam khuasami minung 200,000 nak tam umnak an thial cang hna. Hi hna caah a kum in umnak thar kawlpiak ding zong cu thil rit taktak pakhat ah a cang.\nCunak in tihnung deuh rihmi cu, minung nunnak/ngandamnak caah tihnung a chuahpi khawhmi kong hi asi. Abikin tulio reactor puahnak he km 100 velchum ah khua a sami thingkung saram phun pawl caah tih a nung khun ti asi. Atu ca lawngah tihnung siloin hmailei caan zeimawzat chung ah cu radia active pawl an um rih lai caah, biapibik in minung nih thli kan i dawp tik ah kanmah ca lawngah tihnung siloin an tefa a chuak ding hna ca tiang ah tih nung asi caah thinphanh dailoin scientist pawl an um lio asi ko. Cozah nih mipi sin zong ah zeitluk in dah tih anun taktak timi kong ah bia an chim ngam lo. Mipi nih an thin a phang sual lai i, mibawmhnak rianttuannak an kan dawntu asi suallai ti an phan caah a si kho men, hnudeuh ah cun an phuan te khawh ko zong in a ruatmi an um. Zeitluk chiatnak dah hi thil nih a chuahpi khawh timi kongah expat pawl ai hmuhning ai lo cio hna lo, cupinah mipi thinlung kan zawtter suallai ti zong khat lei ah phannak a um caah asi ve lai.\nCunglei hmanthlak le adang pawl slide in zohduhmi caah a tanglei ah ka tar chih:\n[wppa type=”album” album=”4″ size=”500″][/wppa]\nPrevious Previous post: Norway ah Nu Naak in Pa an Tamdeuh\nNext Next post: UDI thawngthanh: Tukvuak-thlanglamhnak a tongmi nupi pasal pawl caah


Pu Lal Muang Cung Le Pu Tum Sang Zong CNLD In An Chuah Ve Colh Hna – Chin World News Evening\nPu Lal Muang Cung Le Pu Tum Sang Zong CNLD In An Chuah Ve Colh Hna\nJuly 13, 2020 July 13, 2020 Salai Van Chin News\nHi thawngpang kan rak thlahmi hi kan ruahnak in kan ṭawnṭokmi a si lo. CNLD party nih official tein thanhnak an tuahmi a si. Miphun sinak theih in a ralaimi November thla 2020 thimnak ah Miphun aiawhtu in a dirmi miphun Party CNLD cu vote pek dingin kan lungah a um ciomi a si. Asinain atu bantukin an phu chungah buainak a chuah lawng si loin, chungtel sinak tiangin pakhat le pakhat an ichuahmi von theih cu ngaihchia ngaingai a si.\nThantlang Peng CNLD chairman a simi Pu Lal Muang Cung le EC upa pakhat a simi Pu Tum Sang hna cu CNLD CEC nih party July (11) cathanh chuahin party chungtel sinak an chuah hna hi a si. Thantlang peng CNLD party cawlcangh cu ningzah taktak khi a si cang.\nCNLD Babu nawlzulh loin amah kutke tein an cawlcangh ruangah atu bantukin pakhat le pakhat chungtel sinak in i chuahnak tiang a phakmi hi a si. Tutan i atu bantukin an thil tuahmi ruangah CNLD limhangpi cu a tlau diahmah cang ko lai hih. A ralaimi thimnak caah cun ruahchannak a tlawm ngaingai cang.\nThantlang peng CNLD Chairman a simi Pu Lal Muang Cung nih CNLD General Secretary aṭuan liomi Salai Ceu BiK Thawng cu cathanh chuah in Thantlang Myone CNLD Party chungtel a sinak in a chuah lawng hmanh si loin Thantlang Pengah CNLD Party a hmun chung zeitik hmanh ah Candidate caah luh-icuh kho ti lo dingin cathanh an chuah a si. Hmanthlak kan chiahmi tete ahhin tlamtling deuh in rel khawh a si.\nBreaking News: Salai Ceu Bik Thawng Cu Thantlang Peng CNLD Chungtel Sinak In An Chuah Lawng Si Loin Candidate Ai Cuh Kho Ti Lai Lo


A Tapa Cawmken in Ei aa Sum Tuknak ah Sizung a Phanmi Nungak| Video – THE CHIN JOURNAL\nA Tapa Cawmken in Ei aa Sum Tuknak ah Sizung a Phanmi Nungak| Video\nMidamlo a tapa a cawmken in eidin aa sum tuknak ah sizung tiang a phanmi kum 24 nungak Wu Huayuan tuanbia nih Tuluk ram online a cul i mi tampi nih chawva bawmhnak zong an pek, tiah theih a si.\nWu Huayuan kum 4 a rak si lio ah hringtu a nu nih a rak thihtak hna. Cun, aluancia 2014 ah khan hringtu pa nih hi Lei nunnak in a liamtak hna i thluak lei tlamtlinglo in a ummi a tapa he lawng ngaktah in khua an sa.\nNulepa nih an thihtak hna hnu in Wu Huayuan nih a tapa cawmkennak le zohkhenhnak kong ah nucan pacan dirhmun in tuanvo a lak.\nWu Huayuan nih a ti khawhtawk rian phun kip a ttuannak in thla khat ah Tuluk tangka 300 Yuan (65,000 Kyat) hi a hmu.\nSihmanhsehlaw, a tapa thlopbul nakding ah 5,000 Yuan (Ting 10 MMK) a herh caah Wu Huayuan cu zing rawl le chuncaw ah manfawi changreu lawng a ei i, zanriah ah buh le hmakphek haang lawng a ei tawn.\nNi khat ah Tuluk tangka fang 2 (450 Kyat) hrawng lawng hi eidin ah a hman i a taangmi cu a tapa thlopbulnak ah a khon tawn.\nA tapa ca ah atu bantuk in ei aa sum tuk ruang ah caan a hun rauh deuh tik ah a mipum hi Pound 47 lawng a rit. Kum no a si rih nain a muisam zong tar a lo cang. A sam zong an tlong tawn. Cun, vitamin chambau in a um tuk ruang ah zawtfahnak nih a tlunh zungzal.\nAsinain, Wu Huayuan hi sii-inn ah panh ballo in a um i manfawi sii tete in a zawt caan ah aa thlop tawn.\n“Nulepa nih a kan thihtak cang. Ka tapa telawng hi unau ka ngeihmi a si. Amah nih a ka liamtak chap lai cu ka ruat kho hrim lo. Cucaah, zei dirhmun ka phak hmanh ah lungdong loin kaa zuam ko lai,” tiah Wu Huayuan nih Media Interview ah a chim.\nHi tluk in harsa in khua a sa nain Wu Huayuan nih a chunmang tlamtlin ding in aa zuam peng.\nGuizhaou khua i University pakhat Student Loan a hmu i sipuazi lei fimthiamnak a cawng pah. Cathiam a si caah Teaching Assistant ah an hman pah i thla khat ah Yuan 600 sianginn a kai pah in thlahlawh a ei.\nYuan 600 a hmuhmi nih a tapa he cawmken nakding ah zeitilei hmanh in a zawh lo caah innphiat rian le zunput ttawl rian tibantuk a ttuan chap.\nCaan saupi tangka aa khon hnu ah a tapa cu sizung ah a chiah khawh i atu ahcun a tapa hi dam in a um cang.\nSihmanhselaw, amah tu cu caan saupi ei i sum in a rak umnak ah vitamin chambau tuk in a um i damlonak fak piin a tlunh hnu ah sizung ah a phan.\nFak tuk in a dam lo caah pe 100 hrawng hmanh hi amah tein a kal kho ti lo. Sibawite nih, “Caan saupi eidin aa sumnak ruang ah vitamin chambau tuk in a rak um. Lung lei damlonak a ngeimi a si i, vitamin chambau in a umnak nih a fahter chinchin. Surgery tuah i thlopbul a hau,” tiah an ti.\nNungak Wu Huayuan thlopbulnak ah hin Tuluk tangka in Yuan 200,000 (Myanmar in Ting 430) hrawng a dih ding a si. Amah tein i thlopbul khawh nakding a lam a um lo.\nAsinain, Tuluk online ah a tuanbia an hun tar tik ah Tuluk ramchung mi tampi lung a tongh tuk i bawmhnak tampi an pek thluahmah.\nWu Huayuan nih, “Atu bantuk in bawmhnak tampi a ka petu nan zapi cung ah ka lawm tuk hringhran. Ka tapa zong nih keimah thlopbulnak ca ah bawm kho ding in kaa zuam lai a ka ti caah ka lawm tuk,” tiah a chim.\nWu Huayuan cu thlopbulnak ngeih ding in sizung ah a um lio a si i, mi tampi nih chawva lei in an bawmh bang in “Damnak tlamtling hmu ko seh” “Na lungdong hrim hlah!” tiah thazaang peknak bia phunphun an cah ve.\nNote: Hi Wu Huayuan timi Tuluk nute kong hi October 31, 2019 ah Hong Kong thawngzamhnak OI nih a tarlanghtermi a si.


US a hninh tuk cang, Democrat nu 2 nih Trump supporter kum 7 pa cungah an thil tuah mi (+Video)\nVideo atangah a um lai, Democrat pawl an thil tuah ning zoh a fih an nung ning alang thluamah cang. Mah bantuk lungput hi an ngei caah le mah bantuk thil hi kum 2016 thawk in Trump supporter pawl cungah an rak tuah tawn caah mi tampi nih Democrat pawl cu an soisel hna.\nMah nu pahnih an thil tuah mi hi tu lio US mipi nih an cei duh ngai mi le zoh duh ngai mi a si, mi tampi , mi tampi nih mah nu pahnih an thil tuah mi hi an fih tuk i, mah bantuk hngkchia kum 7 a si mi, Trump supporter cungah thil an tuah mi hi zoh sawh sawh ding a si lo tiin taza cuai zong an duh hna\nMah chingpage ah hin ni fatin US thawngpang 4/5 ka ttial peng caah, US thawngpang rel na duh a cun like/follow vun tuah law, US thawngpang ni fatin 4/5 na rel khawh peng lai tinak a si\nDemocrat nu pahnih nih hin, hngakchia pa, kum 7 a si lio mi, Trump luchin, Make America Great Again ti an fir piak i. Mah nu pahnih nih an fir piak lawng si lo in poster ah Trump thazang apek ning ca a ttial mi pawl hna cu an thleh piak hna.\nMah bantuk in thil tan tuah mi hi video in record a si, Social media ah mah nu pahnih an thil tuah mi hi post a si. Social media ah mi tampi nih an share, a hmuh mi poh nih mah nu pahnih le Democrat pawl an lungput le an sual ning cu chim cawk lo in an chim\nMah bantuk in thil a cang mi hi, Democratic National Convention an tuahnak pawng ah a si. Mah video hi Donald Trump fapa Trump Junior nih Student for Trump nih Twitter ah share mi shared a tuah than hnu tlawmpal ah minung 2.9 million nih an zoh cang, mi tampi nih share an tuah\nStudents for Trump organization nih an chim ning ah cun White House nih mah pa hi White House ah len ding in an sawm. Mah bantuk nu pahnih nih hngakchia kum 7, Trump supporter cungah an tuah mi kongah White house nih cun tu tiang zeihman comment an tuah rih lo tiah thei a si\nPresident Trump President a si hnu kum 2016 in, Democrat pawl nih Trump support pawl cungah le Trump luchin a chin mi pawl cungah thil thalo le thil dang dang an rak tuah mi a tam tuk cang. Credit- Foxnews\nBe the first to comment on "US a hninh tuk cang, Democrat nu 2 nih Trump supporter kum 7 pa cungah an thil tuah mi (+Video)"


CDF HAKHA NIH THAWNGFIANG AN THANH CANG, RALHRANG A THIMI AN TAM – The Chinlung Post\nCDF-Hakha le SAC Ralhrang Kahdohnak ah Ralhrang 8 an Thi. Hakha le Matupi karlak ah June 1 chun suimilam 12:00 hrawng ah CDF-Hakha le SAC ralhrang kahdohnak a chuak i, ralhrang 8 an thi, tiah CDF nih nihin zaanlei ah thawng an thanh. Ralhrang 8 an thih pin ah a dang hliamhma a pumi a tlawm bik minung 5 an um. CDF-Hakha lei in Salai Cung Peng Lian nih ram le miphun cah a nunnak a pek, tiah an langhter. Rakhine ramkulh ah a ummi SAC ralhrang pawl, Chin ramkulh Paletwa lei in thazaang an chap caah kahdohnak a fak chin kho, tiah CDF nih an langhter.\nThawngpang Dang Relchih:Ralhrang Kawl ralkap sniper kahnak in a nunnak aliam. Zei sualnak pakhat hmanh a ngeilomi kum 19 te lawng a si rih mi mino te cu ralhrang ralkap nih Siniper in an kah ruang caah a nunnak a liam tiah theih asi.Mobye palik sakhan ah a ummi Ralhrang Kawl ralkap hna nih lam a kalmi hna cu hramhram loin sniper in an kah hna i kum 19 lawng a si rihmi mino Maung De Ko cu a lu ah an kah i a hmun ah a nunnak a liam colh.


Model Nang Mwe San Hmanthlak Pawl Cu A Ropui Kho Tuk Hringhran (+photos) – The Cherry Par\nModel Nang Mwe San Hmanthlak Pawl Cu A Ropui Kho Tuk Hringhran (+photos)\nDecember 9, 2020 Cherry News\nVawleicungpi hi Technology chan le chantiluan kan dawi cuahmah bantukin mi cheukhat ca ahcun chantiluan dawi zong hi thil fawi a si ti lo. Vawleicung ramkip nih chantiluan dawi cu duh cio a si bantukin Kawlram mipi chung zongah a kan phak ve cang tikah a poi kho taktak ve cang. Vawleicung kong cu chimh loin Kawlram chung hmanh mintamin pawl hi tihnung in lar hram an thawk cang tikah hmailei kan Kawlram pi zong zei a lawhte hnga ti hi cuahchung a si cang. Tutan zongah Kawlram kan model nu Dr. Nang Mwe San cu a sibawi sinak tiang an chuh cangmi a si tikah a duh paoh in a tong leng chn lengmang cang. Nang Mwe San hi Cozah zong nih control khawh ti lo ding mi dirhmun tiang a phan cang ti khawh a si.\nModel Nang Mwe San hi a sexy ning hi a mak chin lengmang ko. Cheukhat tlangval caah cun a poi tuk hringhran ko lai dah. Social Media chungah Kawlram mintamin ah a lar bikmi a si ko cang. A hlan ahcun Model Tin Zar Wint Kyaw hi Kawlram chungah a sexy bik le a lar bik kan ti ko nain, tu ahcun Nang Mwe San cawlcangh ning cu Model Tin Zar Wint Kyaw nakin alet in a luan deuh cang ti khawh a si.\nNang Mwe San a cawlcangh ning zoh lengmang tikah cheukhat tlangval um thiam lo bak in an tuah cang ko hna lo maw? ti awk a tha hrimhrim lo. Nihin a hmanthlak thar a vun share than mi hi a vawleipi nuamnak caah a biapi tuk mi tiang pungsan fiang puh bak in a vun langhter than tikah a ropui kho taktak. Kawlram chung pa paohpaoh nih ceih lak in an commment len ko nain a zeite hmanh a poi lo i, a nuam chin lengmang rih.\nNang Mwe San nih nihin hmanthlak thar a share mi hi a like tu le a comment mi pawl cu nu nak in pa deuh lawng te an si. Cheukhat nih capo biatak in a phunphun biatha lo tiang an hman leng ah tuzan ih pi na duh lai maw? na huam ahcun zan khua dei a ngah ko hih ti tiang in an soisel i, comment ah an pek mi hmuh tikah a poi kho taktak. Model nu pakhat sinak in hi tiang tiang in hmanthlak le post ngam cu a mak tuk ve.\nCHIN RAM KHUA LIPI HAKHA SIZUNG LE SIBAWI,NURSE PAWL KAN DIR HMUN HI ZEI TIN DAH NAN HMUH CIO NING ASI HNGA. 15Nov, 2020 Zarhpini chun ah kafapa Chin Christian University(CCU)ah BA E kum khat nak kai lio mi Van chiat ah Cycle accident a tong sual,Lungfim loin a um ,Pathian mi hna le hawikawm unau hna nih rian rang in Sizung an tlik pi colh 2pm hrawng ah asi. A thai zing nikhat ni, nihnih ni tiang Sibawi Sang Ruhlei le Adangdang Sibawi pi nih an zoh lo.CT scan voi hnih an thlak ter, Ultersound le Xray chim lo in.Phaisa tu cu cei lak te kan dih manh nithum chung ah. A result cu Paraku (ruh sibawi tel in) te nih an zoh hnu ah kan in chimh te hna lai tiah duty sibawi te le nurse re nih an ti hna.\n← Chin Ram Khualipi Hakha Sizung Le Sibawi, Nures Pawl Kan Dirhmun Hi Zeitin Dah Nan Hmuh Cio Ning A Si Hnga\nUS A Dirhonh Ngamh Tu Ding Cu China Lawnglawng Hi A Si Ko, A Nuam Lai Hih →


Bawi Zung Sang -\nBawi Zung Sang\nZei deuh khi dah caan tawi ca le caan sau ca ah atha hnga?\nEuropé tampi ah hin, cozah pakhat le pakhat an i thlen lai paoh ah a cang tawnmi pakhat cu, taangkatu (interests) an kaiter tawn i, cu nih cun thilman a tlawmpal a fah ter deuh i phaisaman tlawmpal an tum ter ( inflation). Asinain cu thil nih a chuahpi mi cu chawlehnak tlawmpal athan ter deuh i, rian tlawmpal a karh deuh. Cucu cozah I thlen lai ah a cang kho ngai mi te asi. Mah nih khan athu lio mi cozah kha, miaknak a pek hna. Miaknak kan ti tik ah, voi nolh van thim than mi cozah si khawhnak lam tlawmpal a awnh tawn. Cucaah cubantuk caan tawi te ca asi mi, tangkatu tlawmpal kai ter, phaisaman tlawmpal tumter le, chawlehnak le rian tlawmpal karhter cu, athu lio mi cozah nih hriamnam bantuk in an I hman tawn.\nAthat ve lo nak cu, kha bantuk thil kha nolh chin lengmang ahau. Ai stop kho ti loh cu asi lo nain, stop dingah a har ngai ngai. An peh chin lengmang lo ahcun rian ngeilo an karh, chawlehnak a tum chuk. Cu pawl van silhnalhnak( solution) caah cun phaisa man tumter chin lengmang ahau ve. Mah bantuk cu economists pawl nihcun tha tein an lung fiang i, athu lio mi cozah nih rian kan karh ter lai, chawlehnak kan thancho ter lai an ti zong ah, caan sau a rauh cun ai hlei la loh, ti khi an thei ko.\nThir bantuk asi mi nu (Iron Lady) timi GB i an prime minister thing , Margarate Thatcher kha, zeiruangah dah thir he an tahchunh tiah cun, achan lio kan ti la maw, amah hlan deuh cozah pawl nih khan GB phaisa kha a man an rak tumter tuk cang. Aruang cu acung lei chim bangin rian karhnak caah le chawlehnak atluannak hnga..etc caah tiin. Asinain Thatcher cozah akai tik ah, mah ti hin cun caan sau caah atha la loh, tiin an phaisa man a rak kai ter , phundang in chim ahcun inflation rate a thumh. Mah bantuk hmakhat te ah phaisaman thumh i , put tiah kaiter ahcun , caan tawi harnak achuak. Hi caan tawi harnak timi ah hin, rian le chawlehnak, ekonomi harnak ti pawl ai tel. Hngeh tiah an rak buai an rak sawi nain, a lung thum duh bak loh. Hmailei caan sau kan ram caah atha tiin lungthawng tak in a rak dir. Mah caah cun Thatcher kha thir he an rak tahchunh. Thatcher nih atuah mi kha caan sau caah atha tiin economists tampi nih an ti.\nAtu chan thil sining tu hi cu economists tampi nih an chim tawn mi cu: tu lio politic parties pawl zong nih hin, anmah party ca le mipi caah, caan sau (long-term) ca nak hin, caan tawi (short-term) ca miak nak le thatnak lawng hi an hmuh khawh ee an ti. Asinain pakhat le pakhat nih kan ruahmi, caan sau ca le caan tawi ca atha, timi hi ai lo cio loh. Cucu a buai mi cu asi. Financial market pawl le bang ahcun caan tawi te I tampi miak nak lawng te hi atu lio cu kawl asi.\nVawikhat cu ka rum-mate pa he, rawl ei pah in, bia kan I ruah. Vote thlak kong le duhthim nak kong ti pawl khi kan I ruah. Kai thawh i ” kum 25 ka si cang nain voikhat tak hmanh vote ka pe bal loh, khua caah le peng caah cun vote thlak cu ka ngah ko nain, rampi cozah thimnak caah vote ka pe bal loh, peknak nawl zong ka ngei rih loh. Khua ca le peng ca vote pek pawl ah khin cun le, ka tang huam fawn loh, a phu loh ka ti, asinain rampi cozah thimnak vote pek cu ka duh ngai ve, peknak nawl hmuh lai kai ngaih ngai ” tiah ka ti.\nAnih nih ai thawh ve le, ” Europé ram tampi ah hin duhthimnak (choice) kan ngei rua kan ti nain, kan ngei taktak loh. Aruang cu zeibantuk party kan vote hna zong ah , a donghnak ahcun kehlei party maw asi lo ah awrhlei party dik ah an tla thotho. Keh le Awrh lawnglawng asi zungzal. Awrhlei party an chuak caan a kal le zeihlei hlah, Kehlei party an chuak caan a kal le zeihlei hlah. Ai thlengmi um loh. Duhthimnak kan ngeih mi hi, mah pahnih karlak lawng asi ko ati. Mah caah cun duhthimnak kan ngei loh ka ti phah” tiah ati.\nAdang rum-mate pakhat he bia kan I ruah than. Anih le bang cu ruahnak phundang te a ngei. Mitha ngai te alo, bia hna aa ka ruahduh ngai, a ka komhduh ngai asinain bia kan van I ruah tak cu ramdang mi pakhat ka sinak in ka zoh tik ah ka caah tih a nung ngai tiin ka hmuh. Aa ka thawh I, “ thlennak taktak kan duh asi ahcun, extreme lawlaw party pawl hi kan vote hna ding asi. Atu ning te hin cun zeitik hmanhah kan I hlikphuak kho lai loh. Ka hngakchiat lio ahlan kum 10 hrawng ah, khuachia party tiah ka ruahmi hna kha, atu cu tha tein khua ka ruat I, an rak chia loh, Media palh tu asi. Media nih an sualpalh nak lawng te a herh lo herh lo an chim le, kan rak I zumh caah asi. Atu cu anmah ka vote cang hna lai. Mipem an tamtuk, kan mah hmanh rian kan hmuh khawh lo lio ah, cun ramdang in thilman deng tete in an rak luhpi I kan ram chungah an zuar( import) le kan ram factory vial te nung kho lo in an tuah dih, a ri rai zong um awk si, cun euro phaisa kan hman mi hrim kan miak nak pakhat hmanh um loh, mah ram phaisa te ngeih I, phaisa rate tumkai hawih in chawhlehnak tuah hi kan caah a tha deuh saumau lai tiah ka ruah cang. Mah lawng ahcun thlennak taktak le atu lio harsat buainak in kan i hlikpuak kho lai” ati.\nAtu lio cu Europe ram kip ah rian a har lio le economi duhning in a thancho khawh lo lio asi tik ah, Europe ramkip ah hin ramdang mi a rem lo mi party pawl kumkhat hnu kumkhat an lian chin tluahmah. Cu lio ahcun mipem le kan hung karh chin thluahmah hawi ai. Ai tong thiam law law khi asi. An chim theu mi cu, minung khuasak tintuknak le kan zatlang nun hi , economi leng kee cungah ai ngat an ti.\nMinung pahnih te lawng he bia kai ruah. Asinain tu lio thil sining ahcun mah hna pahnih nih hin mitampi an ai awh. Atu lio Europe ah mitampi cu vote pek hi an huam setsai loh ti cu pakhat pa bia in a langh pinah, statistics zoh tik zongah hmuh khawh asi. Cu pinah extreme mi political party pawl kumkhat hnu kumkhat mi nih an duh chin lengmang ti zong, adang pakhat pa bia in a langh pinah, statistics zong nih tha tein na hlathlai huam ahcun a langhter tho tho.\nA pakhatnak pa bia nih cun atu lio cozah pawl an der thawmnak a langhter. Pahnih nak pa bia nih hin, zei hi dah caan sau ca le caan tawi caah atha mi si hnga? timi khuaruahnak a kan pek. Thil tampi cu nangmah le na chungkhar, nan buu, nan party caah caan sau anguh mi thil tha asi sawk lai, asinain khua caah teh , rampi caah teh caan sau ca atha lai maw? ti zong hi ruah lengmang awk asi hnga. Athatnak te in mi hi hlen thiam an si ko, sihmanhsehlaw caan nih a phuan than lai, ti cu kan philh ve lo awk asi. Caan sau ca atha mi khua ruah khawh I zuam.\n2014-03-13 @ 09:25:37 Relnuam Permalink\nSining le Theihtlei\nThinlung le ruahnak ( Psychology)


Kanpetlet Peng NLD Nih Thimnak I Cuh Loin Duhlonak Langhter An Timh – THE CHINLAND POST\nKanpetlet Peng NLD Nih Thimnak I Cuh Loin Duhlonak Langhter An Timh\nSalai Aung Aung| 2018 May 31| Tukum November 3 ah tuah dingmi caankarlak thimnak ahhin Kanpetlet peng NLD pawl cu thimnak ah i cuh loin Chin ramkulh NLD party cungah an duhlonak tu langhter ding in peng huap committee le party chungtel pawl hnatlaknak an ngei tiah theih a si.\n“Abiapi cun ramkulh party cungah kan lungtlinlonak langhter a si ko. Chin ramkulh NLD Chairman, Secretary le ramkulh cozah i an thiltuah ning hi NLD nih aa tinhmi he zeitin hmanh in aa mil lo caah le kan zumh hna lo caah Kanpetlet peng Pyithu hluttaw palai hmuhma a lawngmi ah thimfung i cuh lo ding in biachahnak kan tuah. Hiti kan tuahnak a ruang bik cu ramkulh party chairman Pu Zo Bawi thil tuah ning hi kannih cu zeitinhmanh in kan lung a tlin lo caah kan duhlonak langhternak caah thimnak i luh kan i timh lonak a si” tiah Kanpetlet peng NLD Party chairman U Thang Ma Na Lai nih a chim.\n2015 ramkulh cozah phu an rak ser lio ah khan cozah phu an ser ning an lung a tlin lo caah Kanpetlet peng NLD Party EC minung 15 nih party in chuah ding ca an rak tial nain party chairman Pu Zo Bawi le Secretary Pu Aung Taan nih an rak nawl hna caah party chuah an i timhmi cu an tlam a rak tling lo tiah theih a si.\nCun U Thang Ma Na Lai nih cun, “Kanpetlet ah Thura Aung Ko kha kan tei. Chin ramkulh peng 9 chung in cozah phu an ser tikah peng pakhat in minung pa hnih thum cio an i tel. Cu chungah Kanpelet in minung pakhat hmanh kan i tel lo. Tedim ah NLD nih teinak an hmu lo nain Pu Mang Hen Dal cu minister rian an pek. Pali ning tein Kanpetlet in teinak kan hmuh i pakhat hmanh minister rian an kan pe lo. Kan minung ah minister a tuan kho ding an um ve ko. Cucaah Chinram chaklei thlanglei tiin thleidannak a um tiah kan hmuh. Pu Zo Bawi nih tlerhkhonhnak bia a rak chim bal. NLD central party nih chuahmi Calendar man 200,000 kan chuah khawh lo ruangah cozah phu ah tinco awk a um tikah Kanletpet peng cu pek nan si te lai lo tiah ka sinah a chim bal” tiah a chim chap.\nCaankarlak thimnak ah lut loin ramkulh huap party sinah duhlonak langhter ding in Kanpetlet peng NLD party EC chungtel dihlak nih tuzarh cawn ninga, peng huap party meeting ah biachahnak an tuah lai tiah theih a si.\nRef: ZA LEN\nPrevious Minister Thar U Soe Htet Nih Hluttaw Ah Biakamnak A Tuah Cang\nNext Pi Ui Cer Le Pi Van Bawi Zi Tuanbia Tawi


A poi tuk ee!! USA ah minak pa pakhat thi ruangah Biak inn cu mei in an khangh thluamah ko\nZeibantuk buainak a va si zong ah mah bantuk in Pathian thangthatnak Biak Inn tiang mei in khangh cu apoi tak tak. Pathian thinhunnak an cungah a tlungsual lai ti tih nung tuk cang. Tu mah bantuk in buainak a sertu hna hi a hleiin democrat/left wing pawl hna an si\n“I cant breath, Black live matters” nih USA cu buainak khur ah a lutpi cang. George Floyd’s thinak ruangah buainak akar chin lengmang cang. President Trump nih Democrats Governors pawl hna cu an State zohkhen khawh lo bantuk in a phomh cang “Nan state hna cu nan kuttangah zia nan chia khawh lo, A her ah cun fakpi in phomh thluamah ko u ca.\nDemocrat Mayors & Governors, nan ralchia tuk. President Trump nih “Mah bantuk in mipi lengah a chuak i buainak a sertu hna i Pathian dohtu hna an si (ANARCHISTS) tiin fakpi in a phomh hna, National Guard a rangnak in au cawlh u” Get tough Democrat Mayors and Governors, These people are ANARCHISTS. Call in our National Guard NOW”…National Guard hna cu Minneapolis ah an um cang.\nWashington DC lei ah St. John’s church mei in an khangh, Mah hi The White house pawngte ah um mi a si. An buai tak tak cang ko USA cu. Secret service 50 cu fakpi in hliam an tuar. Lafayette Park , DC ah US Flag mei in an khang, Philadelphia lei ah dawr tampi mei in an khang, Boston lei ah Police nih dawr hna cu an ven cang- Source-Foxnews\nBe the first to comment on "A poi tuk ee!! USA ah minak pa pakhat thi ruangah Biak inn cu mei in an khangh thluamah ko"


Ral Hrang Nih Faktuk I An Tuahto Mi Nu Nih A Ton Bak Mi Bia A Chim Mi Hi Van Ngai Ve Law Na Celh Lai Loh E – Buanchukcho\nMyanmar ram ralhrang Min Aung Hliang a hruai mi pawl ralkap vialte le a tanh tu mah video te hi rak zoh ve law mi vial te hi nanu, nanupi, nafar, na u nu nafa bantuk dirhmun ah van si ter ve law tha tein rak zoh ve hmanh.\nRalhrang ralkap lawng hi minung lungthin a keng lo mi an si loh. An mah he bawm in rian a tuan tu vialte le anmah a tanh tu vialte zong hi minung lungthin a keng lo mi nan si dih. Hi minung pawl hi an minung hawi sin ah a um ding zong in an i tlak ti loh. An va um sual hmanh ah an nun bu in a thi mi min cazin ah chiah mi pawl an si.\nDalan rian a tuan tu si seh tuan ding ai tim mi pawl an si ah anmah lei tanh in riantuan ai tim mi vialte a can um lio te ah hin khua fak piin ruah nan hau.Kan tial cang mi tuanbia hi remh khawh than an si ti loh. A hman mi le a hman mi le dawtnak thinlung tak te he Myanmar ram mipi hi chanh i zuam ko hna uh sih\nA tang lei i ka rak langh ter mi video hi tha tein rak zoh uh. Mah video na zoh tik ah hin, an chim mi bia hi nangmah an hringtu nanu na chuahpi mi na far le nanupi dirhmun ah khan si ter law tha tein rak ngai hmanh zeitluk in dah kawl ralkap an sual ning hi na celh hrimhrim lai loh. Thinlung hi a fak tuk mu.\nthawngdang : Mizoram ah COVID-19 in Chinmi 2 an Nunnak a Liam Than\nMizoram ah Chinmi nu pahnih COVID-19 in an nunnak a liam tthan, tiah thawng kan theih. Nizan May 22 ah chun hnu sml. 2:50 ah Pi Tawk Tial (kum 63) cu Zoram Medical College ah COVID-19 zawtnak in a nunnak a liam. Pi Tawk Tial hi Myanmar ram lei in Mizoram ah pum zawtnak i tlop ding in a rami a si, tiah Mozoram thawngzamhnak pawl nih an langhter.\nMikhual a si hmanh ah Mizoram ah a nunnak a liammi a si caah Aizawl khua, Electric sang nih nihin ah a ruak ttha tein vuinak an tuahpiak. Pi Tawk Tial hi Lung zawtnak le khuhrin zawtnak a ngeimi zong a si, tiah DIPRMizoram nih a langhter. Cun, nihin May 23, zaanlei sml. 3:00 ah Myanmar ralzam Pi Tha Tin Kip (kum 49) cu Zoram Medical College ah COVID-19 zawtnak in a nunnak a liam ve.\nPi Tha Tin Kip hi Myanmar ah SAC ralhrang nih uknak an chuh hnu in Kalaymyo, Tahan in Mizoram ah a zaammi a si. COVID-19 zawtnak a ngeih pin ah a kal zong a ttha lo, tiah DIPRMizoram nih a langhter.\nBreaking News : Kaya ah CDM a Tuah Lomi Zung le Dalan Inn pawl an Khangh hna


Chin Ralkap Nih Nihin Ah Ralhrang Ceilak An Thah Than Ve Hna - TIMES OF CHIN NEWS\nChin Ralkap Nih Nihin Ah Ralhrang Ceilak An Thah Than Ve Hna\nPosted By: thawngthawng May 6, 2022\nNihin, May 6 zing slm 10-11 hrawng ah Falam peng Taal le Thlanrawn kar ah SAC ralkap le Chin ralkap an i kap tthan i SAC ralkap a tlawmbik 10 cu an thi lai tiah kan theih. Nizaan,May 5 Falam peng, Tlangzar kahdohnak ah Chin ralkap 10 an nunnak liam ( The Chin Post nih 7 kan fehter khawh) i SAC ralkap 18 an nunnak a liam ve.\nNihin, May 6 ah Chin ralkap (CNDF) nih kahdohnak a chuak kho a si caah Hakha le Falam kar hohmanh nih zulh lo ding in mizapi sin theihternak an tuah. Tuni, Kahdohnak ah Chin ralkap thi le hliamtuar um loin hnu an kir kho.\n#SAC nih Ramkhel ton biaruahnak Sawmnak Cu CNF Nih An Cohlang Lo.. .. 1.Dohthlennak a tuahtu tlangcung hriamtlai vialte i, an hruaitu hna he tonbiaruahnak le ceihmainak ngeih ding kong cu 2022 April 22 ah Min Aung Hlaing nih a chim kan theih.\n2. Ramkomh kawlram buaibainak vialte hi, cabuai cungah ceihmai ding cu kan rak aupi peng mi a si. Ramkhel biaruahnak le ceihmainak ah aa tel ve dingmi Stakeholder zong an tel lai, a karlak ah ramdang mi zong an um lai. Ramkhel buaibainak vialte cu a phi kawl a herh ko.\n3. Cucaah ramkomh kawlram buaibainak hi tel awk a si vemi Stakeholder vialte aa telmi ramkhel biaruahnak in a phi kawl a herh. CNF cu mizapi he kan ṭangṭi lai, tiah cathanh an chuah. Crd: The Chin Post


Joe Biden:A tanh tu laimi mifim pawl’Le cathiam pawl lih tanh hi ngolh cang hna uh. – Lai Lungrawn Post\nCatial hi kathiam lo nain catial hi ka lung a chuak ve. Cucu hitin hin chimta ka duh. Laimi cathiam deuh le catial kho deuh pawl nih hin anmah duhnak le hmuhnak le ruahnak deuhin kalpi an kan timhve. Cucu hitin hin ka vunlanhter ve hnik seh. Tutan Election kongah Joe Biden a tanhmi pawl hi catialthiam bochanmi le khuatlang nih , laimi nih bochanmi deuh le khuaza ruatkho deuhah vulei mit in cun catang ngeihah kan ti hna. An catial zohtikah lung a tling lotuk. An biachim zohtikah , cathiamlo le kanmah pawl caah kantha an kan batter chinchin.


Republican Senator Mitt Romney nih President Trump a rem lonak a ruang – LAI NEWS\nRepublican Senator Mitt Romney cu President Trump tazacuai lio ah Democrat party lei in a dir i President Trump a rian phuah ding ah a vote ve. Republican le Democrat 53-47 in an umnak senate ah an vote i 52-48 in President nih teinak a hmuh nain Republican Senator Mitt Romney cu Democrat lei in vote a pek ve caah 52-48 asinak hi asi. Republican pawl nih Mitt Romney cu an mawtchiat dih.\nRomey nih President Trump a rem lonak a ruang bik cu, President Trump hi Khrifa a zumhnak ah a dir ngam i a zumhnak a fek. Mitt Roney hi Mormon zumhnak ah a zumhnak a fek ngai ve mi asi caah asi. Mormon biaknak hi mi tampi nih cun kan thei tuk lem lo. Mormon biaknak cu Joseph Smith nih 1820 kum ah a rak thawk mi asi i Pathian cu minung a rak si bal i a nun a thian hlim caah a thi kho lo mi ah a cang tiah an zumh.\nPresident Trump White House ah a um chung cu Mitt Romney cu a nuam kho ti lai lo. A mah tein political suicide a tuah tiah Republican pawl nih an mawtchiat. Mitt Romney hi 2012 lio ah Republican President nominee a rak si i President Barrack Obama a rak zuam cawh tu asi nain a tu ah hmun republican party ah cun hmun hma ngei tuk lo ding dirhmun aha dir cang.\nPu Kim nih a thah tiah ruah mi u nau pa cu CIA he pehtlaihnak a rak ngeih ruang ah asi tiah an langhter\nMember 52,000 an um nak Lakewoods Church cu Coronavirus ruang ah an khar chung ve lai!


Nuthluai:Nutung he i kom cu mittli tlak nak asi. – Onlinenungak\nNuthluai:Nutung he i kom cu mittli tlak nak asi.\nA cung tlang he pehtlai in Nuthluai dihlak cu an si lai ka zumh lo’Mah hi keimah nih ka ruahnak le ka theinak in ka tial mi a silo’Mizo thawngpang tial nak nih a van tial mi siaherh nak he laica in ka van leh mi asi caah’Ka ca hi nuthluai hna nih nan rel sual ah cun ka theithiam hram uh tiah kan nawl hna.\nMizo an tial ning in cun Nuthluai pawl cu voikhat na len sual ah cun an lem lai’A ruang bia an thiam hlei ah nungak nakin um tu ziaza an thiam deuh’Nan i duh taktak hlan ah cun a sining zeihman an chim lai lo’A sinain na duh taktak a theih hnu ah nuthluai ka si timi biafang an ka in a chuak lai i’Na theitik ah cun nangmah mitthli tlak nak le ngeichiat nak asi lai cu caah nungak maw ka kom nuthluai timi hi laipa tampi nih duhnak lei ah kar kan hlan hlanh ah kan theithiam a hau’Nan i um taktak hnu ah cun an kuttang rum ro ah an i chiah lai i’Zeipoah an i tuahtar dih lai.\nA tang hi Trump biachim mi asi:\nPresident Donald Trump hi cu uar a um ve lawlaw a si ko. US Independence Day ah a biachim tu uar a um kho taktak. Hitluk pafim le ram a dawmi hi cu President ah thimlo awk hrimhrim a rak ttha loh. Tutan zong ah a biachimmi pawl Salai Lairamthang nih a kan hrawmh tthan. Rel a nuam in relphu taktak an si. Na rel rihlo ah cun rak rel ve hrimhrim. A rel rih lomi caah tiin.\nPresident Donald Trump nih, “Pathian hmai ah dah ti lo aho hmai hmanh ah kan kun lai lo. Fek tein kan dir lai, kanmah le kanmah kan t uar lai. Left wing timi, liberal democrats pawl, Socialist pawl, BLM pawl nih US nih kan i uarmi value vialte hrawh an timh.\nUS ram dirhtu hna zei ah an rel hna lo.US rampi caah nunnak thaapmi hna zong zei ah an rel hna lo. Rampi thantaar, flag zong mei in an khangh. US tuanbia vialte hrawh dih an timh. US rammi kan sinak cu ahohmanh nih miphun le tuanbia hlun hmang in an kan hrawh ding a si lo” tiah US Independence Day ah a chim.\nVawlei pumpi theih in chim ka duhmi cu: US nih philh lonak lungphun kan tuahmi hna hi ahohmanh nih an hrawh hna ding a si lo, ram caah nunnak a thapmi, hero hna hi zei rel loin kan um hna ding a si lo, ram caah an temtuarnak tuanbi vialte zong kan philh hna ding a si lo.\nNizan cu US Independence Day a si caah US ramdawtu hna, US ramdirhtu hna le US rampi vengtu US ralkap cungah lunglawmh lo awk a tha lo. President Trump nih US tuanbia ah a um bal lomi US $700 billion hmang in US ralkap a tharchuah.\nVan ralkap Space troops tiang a ser. Vawleicung ralkap ah a thawng bik kan si. US thawnnak nih vawleicung daihnak tampi a ser. US a tthawn hi vawlei pumpi daihnak caah a si. US dotu, Muslim ram pawl, Russia le Tuluk an thawn ahcun vawlei ah daihnak a um lai ka zum lo. Credit: Salai Lairamthang


US Um Mi Nih Theih Bak Ding:Tutan US President Thimnak Zongah Kan Duhmi President Si Loin Kan Herhmi President Tu Thim Kan Herh – Chuncha News\nDemocratic Party nih kum 8 chung ram an hruai cang i atu dirhmun kan rak phan. Vawleicung ah US power a tla, Russia le Tuluk power a kai. Sipuazi in siseh, ralkap hriamnam in siseh, politic in siseh vawleipi kan hip kho ti lo. Atu ning in kum 5 kan kal than rih ahcun a ruah hlan ah Russia le Tuluk nih US dirhmun an kan chuh cang lai. Hussein Obama nih kum 8 chung ram a hruai rak chungah ramchung ramleng ah muslim ralhrang a let tampi in an karh. Minak le mirang karlak ah ihuatnak a karh. Zumtu le zum lotu karlak zongah i huatnak a rak karh.\nOregan ramkulh thiamthiam i, biaceihbawi Vance Day cu zumtu a si bantuk in ngeih khat thit-umhnak a tuah piak duh hna lo ruangah biaceihbawi sinak in an rak tthilh. Washington State ummi, Florist Barronelle Stutzman cu Same sex wedding caah wedding thuam a tuah piak a rak duh hna lo ruangah a professional riantuan kho ti lo ding in dantat a rak tong. Washington Olympia sidawr ngeitu, Storman Family hna cu nau a hrawktu si cu an rak duh na loin hranhram in an rak zuater dingah district biaceihtu nih nawl a pek.\nStorman chungkhar hna nih US Supreme court ah biaceih than ding in an sawk rak nain Supreme court nih ceih lo dingah an rak hnol piak hna. Kentucky ramkulh, Rowan County cazi nu, Kim Davis zong a zumhnak ruangah ngeih khat hna wedding License a chuah piak duh hna lo ruangah biaceihbawi nih ni 5 chung thong a rak thlak. Khrihfa mi hna nih ka ngeihi freedom cu liberal judge pawl nih an kan rak kan hnon piak lawng si loin khrihfa mi hna zalonnak cu a rak bi chin lengmang. Cucaah tutan tim nak zong hi kan duhmi president si loin kan herhmi president thim nawlh kan hau.\nThawngpang Dang Relchap<<Democratic lei in president ai zuammi Joe Biden nih Senator Kamala Harris cu a vice-president tuan te dingin ai thim cang. Minak le Asian American nunau vialte lakah a tu bantuk dirhmun a phan kho mi hi amah Harris lawnglawng hi a si rih. Harris hi California senator a si i, Indian-Jamaican hrinsor a si. Rampumpi cuul in miphun thleidannak ralchanh in duhlonak langhter a si lio ah police dirhmun remhsiam ah a tha lai, tiin a aupitu a si. California attorney general zong a rak tuan bal mi a si.\nNov. 3 ah Biden nih President Donald Trump hi hmaitonh in a dironh ding a si cang. “Harris hi ka lungthli tein a pakhatnak i kai thimmi a si ve” tiah Trump nih Tuesday i White House news conference ah a chim. Oct. 7 ah khin Salt Lake City, Utah ah Trump i a Vice-President Mike Pence he debate an tuah te lai. Cuhlan i Vice-president tuan dingin min an rak pek bal mi nunau hi pahnih lawng an um bal – 2008 ah khan Republican party nih Sarah Palin, cun 1984 ah khan Democrats nih Geraldine Ferraro an rak tar bal hna. An pahnih ningin an sung; White House an phan kho veve lo. American party vialte lakah a main a si mi Democrats le Republicans nih hin cuhlan hrimhrim ah vunnak (vun dang) ai ngeihmi nu hi Vice-president tuan dingin mincazin an chuahpi bal lo.Credit:Chelsea Bawi .


Zokzok In Bawm Cio Usih : Singer Iang Len Sung Nih Mah Fabook page hi Report piak cio ding in bawmh mipi hal – Buanchukcho\nBy Iang Len Sung: Zaangfah nak tein mah Fabook page hi Rak kan Report piak cio dingin zaangfah kan nawl hna. Phaisa tamtuk te a kan hlen caah tuhi lungrethei in kan um ee. Zaangfah tein rak kan bawm cio hram uh, Share zongin kan bawm ve ulaw Kannih mi harsa caah cun 1230000 hi a tlawm te lo cucaah kan bawm ve cio hram ko uh.\nthawngpang dang : China-ASEAN Meetingah Singapore Nih Lungfak Ngaiin Kawlram Kong A Chim\nChina-ASEAN Ramleng Vuanci Pawl Tonnak, Myanmar Buainak Kong An Ceih. June 7 ah China ram Chongqing khuapi ah China cozah upa le ASEAN ramleng vuanci hna tonnak an ngei i Myanmar buainak kong an ceih tiah theih a si.\nTonnak ah cun Singapore ramleng vuanci Vivian Balakrishnan nih cun Myanmar ramkhel buainak tuahremhnak hi a nuar tuk i lungrawk a si tiah a chim tiin Singapore hrambunh Channel News Asia cherhchan in Reuter nih a tial.\nState Councilor and Foreign Minister Wang Yi Meets with Foreign Minister Vivian Balakrishnan of Singapore A hleice in April 24, Indonesia ram Jakarta khuapi i ASEAN meeting ah Myanmar buainak kong biakhiahmi 5 a tak in tuanchuahnak ah a nuar tuk hringhran tiah Singapore ramleng vuanci nih thawnglatu hna sinah a chim.\nChina-ASEAN ramleng vuanci hna tonnak ah ralhrang khawngsil ramleng vuanci U Wuna Maung Lwin a kai. Hi tonnak ah a bik in Myanmar buainak kong an ceih i zeibantukin dah an ceih? Zeibantuk biakhiahnak dah an tuah ti bel fiangin an thanh lo.


***Vakok.Lian***: Minung mawngh lomi mawtaw\nMinung mawngh lomi mawtaw\nMinung nih riantuan haulo in seh riantuanternak cu US, Europe, Japan le adang ramthangcho hna nih an fekthori ah an hman ngai cang hna. Minung mawngh lomi vanlawng zawng raldonak caah anrak seri hman khawh si. Arfi cung kainak ca zong ah minung nih mawngh a hau lo mi rocket hna cu serchuah khawh arak si cang. Tu kum ah hin Google Inc. nih khuaruah har thil minung mawngh a hau lo mi mawtaw cu an ser in testnak an tuah khawh.\nMah mawtaw an ser mi cu Google's serlf driving car tiah an auh rih ko i, a min dang tein an pe rih lo. Mah hi mawtaw hi Standford University sianghngakchia hna le Google company i bawm in research an tuah cuahmah mi a si. A vuikhatnak ah Toyota Prius mawtaw hmang in an test i mah mawataw cu California State chung ah a mawng tu um lo bak in meng 140000 tiang zeihmanh harnak ton lo in a kal kho. Mah hi mawtaw ah hin Vedio camera, radar sensor le laser hna an bunh chih i, alang in computer in an control i an kal ter mi a si.\nMah mawtaw an testnak hi California State chung i lam kikuai a tam ngai mi Pacific Coast Highway, the Golden Gate Bridge le Hollywood Boulevard timi hmun hna ah a si.\nMah hi mawataw an serchuah mi he pehtlai in a si kho tak lai, a si kho tak lai lo timi kawng ah hmuh ning aa dang cio in aum. Atang vedio ah a hmai i akal cuah mah mi mawtaw khi a si.\nPosted by L.VanBlian_blogpost.com at 7:38 PM\nPathian He I Hoi Hom (Kal ŢI)


WHO mangchia; Trump ruangah WHO (China uico) a ngaihchih tuk cang\nPosted By: admin July 8, 2020\nNgai a nuam chin lengmang cang ko, mah bantuk in WHO cungah President Trump nih a tuah cang caah WHO nih US tel lo in rian ttuan cu a ngam bak ti lo. President Trump nih congress sin ah US nih WHO cu permanent (zungzal) in a chuahtak cang ti theiternak a tuah mi kong WHO nih a vun thei cu, a celh bak ti lo. WHO a thinhun tuk hrinhrang ko.\nWHO’s special envoy on coronavirus Dr David Nabarro, to BBC Radio 4’s Today Programme ah bia a chim mi cu.’ USA nih WHO bawmnak caah tangka a thawh tam bik ram a si ti a thei, Coronavirus pandemic nih hin vawlei cung ramkip ah tu nak in fak deuh in buainak a chuapi lai.\nUS tello in vawlei cung nih Coronavirus dohnak ah fakpi in buainak kan tawn lai. WHO caah cung mangchia bak si ko. Thla 6 dang a ra tthan ding mi kan ruah ah cun, ruah ngam ding a si lo. A herbik mi cu WHO budget hi a si. Zeitindah a si lai, lungrethei tuk hrinhrang ko, tiin a chim\nUS hi kum 70 leng WHO members a si hnuah President Trump nih zahan zaan ah WHO cu zungzal in ka kaltak cang lai tiah a phuan\nVunrel chap.. Chinmi bantuk in ka lawngin bia a chim mi a si lo, a chim mi poah cu a tuah lengmang mi, “Man of Action” tiah an rak ti tawn mi President Trump nih a rak chim cia bantuk in a tuah tak tak ko cang. Mah bantuk thil ngantuk mi hi cu a tuah tak tak duh lai lo, a ka in a chim sawh sawh bia a si ko tiah an rak ti mi cu a dik lo ti fiangtein a lang cang\nCaan soupi President Trump nih ralrin tein rian ttuan ding in le bia dik phuan ding in a rak ti peng mi WHO nih China fakpi in a dirkam lengmang i, China cungah zeihman rian a ttuan duh tak tak lo caah President Trump nih tangka million 500 hrawng kum fatin a bawm tawn mi cu a phih piak. Mah lawng si lo in WHO hi zumtlak a si lo tiah a rak ti, WHO cu a chuahtak cang ko\nMah kongah European Union pawl zong nih President Trump cu thatein a bia chim mi cu ruah than ding in an ti. WHO cu chuahtak lo dingin fakpi in an nawlh. Natein President Trump nih arak chim bia bantuk in WHO cu ka chuahtak cang tiah official in aphuan.\nWHO a chuahtak nak in official in White House nih Congress sin ah ca a kuat cang. Sen. Robert Menendez (D-N.J.), the top Democrat on the Senate Foreign Affairs Committee nih a chim ning ah cun ‘Congress sin ah, WHO kaltak a sinak theiternak cu a hmuh tiah Twitter ah a langter\nBe the first to comment on "WHO mangchia; Trump ruangah WHO (China uico) a ngaihchih tuk cang"


R.I.P. Pu Dal Than Lian Nih Mual A Kan Liam Taak Ee Ngaih A Chia Hringhran Ko Ee – Chin World News Evening\nThantlang peng, Thau khua Hakha um mi tleicia Pu Than Heng le Pi Tum Ci fapa hniang Pu Dal Than Lian ( Hnialum phun ) kum 44 cu Feb 25,2020 (10:00 am ) ah mual a kan liam tak . Kan ngaih a chia tuk ko. Tantak mi a nu le chungkhar dih lak an ngaihchiat nak Pathian tu nih hnem ko hna seh. Lian Iap\nJoel Ling nih Pu Dal Than Lian a siannak lonak a ṭialmi “Pa Dal, Na kan kaltaknak ni khat telawng a si rih nain kan in hlam, kan in ngai manh ko. Chungkhat rualchan kan tlun caan i a kan dong le a kan thlah tawntu na bau ruangmang cang lai mu.Vawlei kan khualtlawnnak ram, ni khatkhat cu a kir cio te ding kan si ko. Lungsiaherh lo tein rak kalchung in liam riangmang ko ne law Pa Dal aw.\nHmanthlak te hi 2017 November 20—Pialva ah kan i thlakmi a si. Lawngtlai kal kaa timh lioah a innchungnu ka far Suisui he Pialva tiang an rak ka thlah lio te. Maw neh le nang vialte tuanbia an si dih ai cang ne mu” tiah Joel Ling nih a ṭial.\nPu Dal Than Lian hi kum 44 minung a si i Zion Baptist Churuh Khirhfabu a si i bochan taktakmi pakhat a si. Atu bantukin ruah lo piin mual a kan liam taak hi cu a poi hringhran ko. A thihnak a ruang belte an langhter lo caah kan vun langhter kho lo. A taantakmi a chungkhar Bawipa nih hnem ko hna seh! Chungkhar kan in ngaihchiatpi ve hna.\nTantaakmi chungkhar Bawipa nih an ngaihchiatnak chungin hnem hram ko hna seh!


DONALD TRUMP NIH GEORGIA GOVERNOR PHONE A CHAWNHMI AN PHUAN – The Chinlung Post\nDecember 7, 2020 admin World News 0\nGeorgia I Biden Nih Buan Acomi Akhupthal Leh Awkah Bawmchan Hna Tiin Trump Nih Georgia Governor Ahneek. Georgia i Biden nih buan a co mi a khupthal leh ter than dingin state legistlator an lungthin lak khawh vun i zuam, tiin Georiga Gov. Brian Kemp cu Saturday ah khan Trump nih phone in a hei hneek. Cu thawngpang a theitu source pakhat nih CNN ah a hei thanh chin.\nKeimah a vun ka dirkamh te dingmi electors pawl thim hna dingin state legislator pawl special tonnak ngeihpi hna law, an lungthin laak khawh vun i zuam,” tiah Trump nih Kemp cu a hal. Cun, absentee ballot signatures zong audit tuah dingin nawl vun chuah lawlaw, tiah a chimh.Cu bantuk audit tuah dingin nawlpeknak nawl ka ngei lo, cun, special tonnak tuah a ka fialmi zong ka tuah kho lai lo, tiah Kemp nih fianternak a tuah.\nHi an i chonhnak thawngpang hi The Washington Post nih a thanh hmasami a si. Hi kong he pehtlaiin White House lei nih comment an tuah duh lo. Saturday ah khan Trump nih phone call conference a tuah i, cu lio ah cun Kemp le Georgia Secretary of State Brad Raffensperger cu faak takin a mawhchiat hna i, Georiga i absentee ballot cabawm pawl audit tuah dingin a fial hna.\nState election an kalpi ning hnahnawhpek dingin Trump nih Kemp cu a hneek len ko nain, cu bantukin state governor pakhat nih electons hnahnawh pek cu Georgia law nih a onh lo, tiah tutan zarh ah Hall nih CNN ah a chim. Zeibantuk a liannganmi order zong nih a khupthal lehpiak khawh a si ve lo mi elections cu elected constitutional officer a si mi Secretary of State nih a conghkhalhmi a si.\nGovernor zong nih tu le tu a chim bangin, law hnung a zul peng ko rih lai i, cun ai tlak ningin karhlannak tuah dingin Scretary of State zong thazaang a pek ko rih lai. Khat le khat karlak ah i zumhraihnak nunter than dingah le ai buaipituk cangmi thil biapihla pawl tawlrel dingin le signature audit tuah dingin karhlannak tuah dingin a forhfial.\nAn party leader nih heh tiah a phomh len ko hna nain, Goergia GOP election officials nih cun Trump nih vote firnak a um, timi ralchanh in hmai an suang ko rih. Georgia ah hin Biden nih Trump hi vote 12,000 tlukin a thlau i, kum 30 chungah Democratic presidential nominee lakah amah hi Peach State ah bua a co hmasabik a si. State pumpi ah vote nemhnehnak an tuah mi zulh in, Nov. 20 ah khan Kemp zong nih cun Biden buan a co mi a phichuak namhnehpiaknak a tuah ve.\nState pumpi i audit an tuahmi ah hin 5 million ballots hrawng hi kut bakin an rel dih than hna. Kemp hi Trump a thanh ngai tu a si ko nain, nai ah khan Trump nih Kemp cu “Mi hrut, nichuak minung” tiin phone in an i chonh lio ah a auh. “Kemp ka dirkamh mi hi ka ning lei a zak” tiin tutan zarh zongah, Fox News i interview an tuah lio ah Trump nih a chim.A hawikom tha a thih ruangah, Saturday zan i Valdosta, Georgia i Trump nih mipi tonnak a tuahmi ah Kemp hi tel ai tim lo, tiah Hall nih a chim.\nGeorgia i mipi a ton lio hna i a chim deuh peng mi cu election a teinak kong le, Kemp a remlo nak kong a chim i, Senate thimnak zong hi fir a si te ko la, tiin a chim. Trump nih Georgia election system hi a chimchiat peng i Kemp hi a doh peng ah cun, amah minung lila hi an thin a phawh te sual te khawhmi a si, tiah tuan ah khan CNN nih a chim bal. An chim bangin cun mipi tonnak ah cun Trump nih a tuah taktak.


Dr. Ngun Cung Lian nih Suu Kyi a dirkam mi pawl cu fakpi in a phawmh cang ko hna hi – Thechinlungnews\nDr. Ngun Cung Lian nih Suu Kyi a dirkam mi pawl cu fakpi in a phawmh cang ko hna hi\nA Za Tawk in Mawlh le Hrut A Tha –Gambia nih Myanmar ICJ ah Taza an cuai, Zei ruang ah? Rohingia pawl kong ah Genocide Convention Article 2 le 3 nan zulh lo ti a si. Gambia nih Myanmar\nICJ Taza an cuai tik ah, Kawl Ralkap si seh, Kawl Acozah si seh, Tlangcung mi pawl cung ah Sualnak an tuah mi kong an telh lo. Rohingya kong lawng a si. Gambia nih Myanmar ICJ ah Taza an cuai tik ah Genocide Convention Article 2 le 3 pin ah ICJ Statutes le Rules of Court hmangin Provisional Measures (5) le (6) kha ICJ nih pomh piak awk an an hal. Genocide Convetion Article a si lo, Court Statute le Rules ning in a si.\nMyanmar nih Genocide Convention Hnatlaknak an tuah lio ah Article (6) le Article (8) Reservation an tuah. Asinain, Gambia lei nih ICJ Statutes le Rules of Court hmang in Kawlram kha ICJ nih sual phawt ding le A herh ah cun, UN Organs pawl hma lak awk ah an nawl. Kawlram ai awh tu DASSK nih, Genocide Convention kan buar ko. Genocide Convetion kan buar lo. Zei ka chimh lai a tu ni tiang a chimh bal lo.\nKawlram ai awh tu DASSK nih ICJ Statute 31 le 41 ning in Gambia lei nih ICJ Judges pawl sin ah an nawl mi hi, ka pomh lai., Ka pom kho lo a chimh lo. Hi ban tuk i, A rang lai maw, A sen lai dik?\nAnak lai maw? A hring lai dih? Zei hmanh theih kho lo mi dir hmun ah DASSK kan dirh pi ti mi hi cu, Mit caw rul tlaih a si. Genocide Convention kong theih lo a si. ICJ Statutes kong theih lo a si.\nICJ Rules of Court kong theih lo a si.\nDASSK nih tu ni zan lei ah, Genocide Convention Article 2 le 3 Kan buar ko tiah ti sual seh law? Rohingya pawl cung ah Genocide Kan tuah ko tiah na dir pi lai maw? DASSK nih tu ni zan lei ah\nICJ Statute Article (31 le 41) le Rules of Court 73, 74 and 75 pawl hi ka pomh tiah, Provisional Measures pawl hi ka pomh lai tiah ti sual seh law, Ara lai mi le a ra kho mi thil tampi kong ah Na dir pi peng lai maw?\nAngai te ti ah cun Rohingya ti mi cu, Kawlram a ngei tu Tlangcung Miphun an si lo… Mipem an si. Tutan ICJ ah Taza icuainak hi Kawl Acozah le Tlangcung mi karlak ah Genocide kong Taza i cuainak a si lo. Rohingya tanhtu OIC pawl he Kawl Acozah karlak ah Rohingya pawl cung ah Genocide Convention Kawl Acozah nih an zulh lo timo kong Taza i cuainak a si. DASSK zei a ruah zong theih lo, DASSK zei a chimh lai zong theih lo, Genocide Convention kong zong theih lo, ICJ Statute zong theih heli lo, ICJ Rules of Court kong zong theih lo, DASSK kan dirh pi tiah thlacam tuk tak le, Lamzawh tuktak hi cu, Sullam zei hmanh a ngei lo mi thil tuah a si.\nMawlh zong ah a za tawk te in, Mawlh phung a si i, Hrut zong ah a za tawk te in, Hrut phung a si. Credit- Ngun Cung Lian, Camp – Yangon\nBe the first to comment on "Dr. Ngun Cung Lian nih Suu Kyi a dirkam mi pawl cu fakpi in a phawmh cang ko hna hi"


Ajax Nih Champions Laksawng An Lawmh Ning Cu A Ropui Ko – Lai Holh News\nAjax Nih Champions Laksawng An Lawmh Ning Cu A Ropui Ko\nBy ronaldaung on May 17, 2019\nKum(5) chung an rak lak khawh ti lomi Mark pek in izuammi Eredivisie bawlung puai ahcun a tukum cu (1) nak laksawng an hmuh khawh ve cang. Champions an lawmh dang cu a ropui taktak, Queen a phawih pawl hih ” We are tha champions, My friends” timi hla in ropui taktak in an lawmh.\nAjax nihhin Eredivisie (Netherlands) bawlung puai ahhin voi ( 34) champions an laknak a si cang i record thar zong an tuah khawh. Tuan deuh te zongah khan National cup asimi KNVB Cup zongah Champion an rak lak cang.\nRamchung bawlung puaiah champion laksawng (2) an lak khawh nain Champions League tu ahcun Simi- Final tiang lawng an kai kho. Asinain ramchung ah champhions laksawng pa(2) an lak khawh caah a tukum cu an vantthat kum asi tilhawh asi ko.\nA tanglei te ahhin champions an lawmhnak video hi rak zoh ve hmanh. Minung a rak chuakmi hi ting(1) renglo bak an si. An i nawmhnak video zoh ahcun busiksaisem zong a chuak dih hnik ko.


VAWLEIPI US NIH AN NAWL CANG HNA, TULUK NIH LEHNAK ATUAH COLH – The Chinlung Post\nVAWLEIPI US NIH AN NAWL CANG HNA, TULUK NIH LEHNAK ATUAH COLH\nApril 4, 2020 admin Knowledge 0\nUS le Tuluk karlak ah buainak a chuak cang, Pakhat le Pakhat an i ngiar hoi cang. Hi konghe pehtlaiin US Intelligence Agency nih White House ah briefing an tuah. Hika ah an timi cu atulio zawtnak tlangrai asimi Coronavirus kongah hin Tuluk nih biadik taktak a thanhmi pakhat hmanh a um lo, lih lawng te a si tiah an chim phuan.\nHi konghe pehtlai tthiamtthiam US Vice President Mike Pence le Secretary of state Mike Pompeo zong nih an timi cu ramdang cozah vialte hna Coronavirus kongah hin biadik lawngte hi thanhnak tuah hram uh tiah nawlnak an tuah chih ve hna. Biadik thanhnak nih hin i runvennak le minung nunnak kham dingin thilttha achuahter lai tiah an ti.\nHi konghe pehtlaiin US Intelligents nih an chimmi cungah Tuluk Foreign Ministry nih fak lak in lehnak an tuah colh.Nan lunghring hlah uh, thuhnawh mi pakhat taktak hmanh a um lo tiah lehnak an tuah colh. Hi zawtnak in US ah a thimi hi nikhat hnu nikhat in an karh chin lengmang cang i, a thimi hi minung thongruk an tling deng cang.\nZawtnak angeimi hi an dihlak in minung tinghnih renglopi an si cang Nizan tihni leh bangah khan minung thongkhat renglo nunnak aliam i, vawlei cung ah nikhat chungah a thimi an bik lio caan a si. Aliamcia March ni 26 ah khan Italy ah nikhat chungah a thimi hi minung zakua renglo an rak si ve. Russia nih New York state caah medical Supplies 60 tons apek tiah an chim.\nLAIMI KAN SINING ZIAZA VIALTE FIANG CIKCEK IN A PHUAN DIH CANG AHMAN TUK\nITALY AH KUM 93 ASIMI DAMNAK AHMU, DR TE AN TTAP DIH TARPA BIACHIMMI


By:Salai Lairam Thang’President Trump le Conservative Biaceihtu. – Onlinenungak\nBy:Salai Lairam Thang’President Trump le Conservative Biaceihtu.\nZeiruangah dah 2020 US President thimnak ah US biaceih zung sangbik, Supreme Court biaceihtu hi an biapit khun? Zeiruangah khrihfa hna nih President Donald Trump dirpi a herh? timi September thla chuak Muko Mekazin ah ka tial. Mah ka tial lio ah Supreme Court Associate Justice Ruth Bader Ginburg a thih hlan ah ka tialmi a si. Chirhchan tampi he kan tialmi a si caah lungsau tein nan ka rel piak lai zong ka duh. Careltu nan dihlak cungah ka lawm cia cang.\nUS President thim nak ah thimfung thlatu khrihfa mi hna nih President a cuhmi nih Supreme Court le Federal court ah zeibantuk baiceihtu dah a thim hna lai timi hi biaktak tein an zohmi a si. Biaknak ngei lomi, khrihfa zumhnak he a kalhmi ruahnak ngeimi, Liberal biaceihtu a thim lai maw? Khrihfa tha, zumtu tha, conservative ruahna a ngeimi le US funding father hna nih an serhmi phunghram a zulmi a si lai maw? timi hi US khihfa thimfung thlatu hna nih nih an ngiat bikmi pakhat a si. Tukum 2020 US President thimnak zongah evangelical khrihfa hna nih biapi bik in an zoh dingmi cu khrihfa zumhnak a dripitu le biaknak zalonnak religious freedom a dirpitu hi thimfung an thlak rih lai tiah zumhnak ka ngei.\nSupreme Court Umtuning\nSupreme court timi cu US biaceihnak sangbik le a dihdonghnak biakhiak tu an si. Supreme court nih tazacuainak kongah bia an chah cangmi cu President zong nih hnon khawhnak nawl a ngei lo. Supreme court lila lawng nih hnon than khawhnak nawl an ngei. Asiloah congress [ Senate le House ] nih phung an thlen, law amendment tuah hnu lawng ah hnon khawh le remh khawh a si.\nSupreme Court ah biaceihtu minung 9 an um. Biaceih bawizik timi, Chief of Justice minung pakhat le a tangah biaceihtu, associate justices timi minung 8 an um. Supreme court ah biaceihbawi thutdan a lawn ahcun President nih a duhmi biaceihtu kha a thim lai I, Senate ah a chuahpi lai. Senate nih biahalnak, hearing an tuah dih hnu ah Senator minung 100 nih thimfung an thlak lai i, Senator minung zatceo nak tam nih duhnak thimfung an thak hnu lawng ah cohlan le fehter a si.\nConservative Biaceihtu le Liberal Biaceihtu\nSupreme court ah biaceihtu minung 9 an um. Biacehitu minung 9 chung ah minung 5 cu conservative ruahnak lungput a ngeimi an si I, adang 4 cu liberal ruahnak a pommi hna an si. Conservative biaceihbawi hna cu, Republican President hlun, George H.W. Bush nih a thimmi Clarence Thomas , Republican President hlun George W. Bush a thimmi, Samuel Alito le Chief Justice John Roberts. Tulio Republican President Donald Trump thimmi, Neil McGill Gorsuch le Brett Michael Kavanaugh hna an si.\nLiberal biaceihbawi hna cu, Democrats President hlun, Bill Clinton nih a rak thimmi, Ruth Bader Ginsburg le Stephen Breyer, Democrats President hlun Barack Obama thimmi, Sonia Sotomayor le Elena Kagan hna an si. President hlun, Gorge W.Bush nih a rak thimmi, chief Justice John Roberts cu nai hrawng biaceihhnak le biachahnak an tuahmi ah liberal lei ah vote a tlak pah lengmang , conservative a si nain a dirhmun a feh lonak tete a um pah lengmang caah conservative pawl an lung a tuai ngai cang hna.\nSupreme Court ah thutdan pek cangmi biaceihtu hna cu an chan chung caah a si. Hmailei kum 30 in kum 40 tiang a hmun dingmi biaceihbawi thutdan a si. President nih biaceihtu minung pakhat thim apalh sual ahcun kum 30 in kum 40 tiang mipi nih tuar khawh a si. President Obama chan ah Antonin Scalia cu a thih caah a zaka ah liberal biaceihbawi Merrick Garland cu Obama nih thim ding in Senate ah a chuahpi nain Republican party nih caan karlak senate thimnak ah teinak an co caah majority an si I, an kham khawh caah Obama nih president tuan caan a dongh tiang ah a thim kho thai lo. Khrihfa tampi nih Pathian khuakhannak a si lai tiah an zumh.\nPresident Trump le Conservative Biaceihtu\nDonald Trump nih election campaign lio tein President ka tlin ahcun Supreme Court ah zumtu tha, conservative biaceihtu ka chiah lai tiah bia a rak i kam. A biakam bantuk in President Donald Trump nih President thimnak ah teinak a co le cang in Antonio Scalia zaka ah Conservative Judge, Neil Gorsuch a thim. Senate cu Republican party nih an hip cang caah Senator minung 100 nih vote an thlak I, 54-45 in fawi tein an fehter.\nSupreme Court i Conservative judge a simi, Anthony kennedy cu conservative ah ruahmi a si nain a dirhmun a thlen lengmang caah zumh awk tlak a rak si lo. Supreme court ah Same Sex Marriage an cohlan khawhnak kha Anthony Kennedy nih Liberal Judge lei ah thimfung a thlak caah, 5-4 in consevative an rak sung i, liberal pawl nih teinak an rak co. Anthony Kennedy cu kum 2018 ah amah duh tein pension ala I a dinh caah a zaka a lawng.\nPresident Donald Trump nih conservative ruahnak a pommi, Brett Michael Kavanaugh cu a thim i, Fehternak tuah dingah Senate ah an chuahpi. Brett Kavanaugh cu democrats pawl nih an huat ngai caah a phunphun in asualnak an kawl. Christine Blasey Ford, Deborah Ramirez le Julie Swetnick timi nu pathum nih sualpi le tlaihrem an puh caah Senate i hearing an tuahnak ah a rak buai ngaingai I caan saupi an rak rau. FBI nih a sualnak an kherhhlai nain a sulanak an hmuh lo caah Senate nih Brett Kavanaugh Nomination tuahmi cu Senator nih vote an thlak I, 51-49 in an cohlan than . A thaizing ah Senate nih vote an thlak than I, 50-48 in an fehter caah conservative pawl le khrihfa pawl cu an ilawm ngaingai.\nSupreme Court Buainak\nUS constitution cu a thuk, a kau, a sangmi a si caah biaceihtu hna nih anmah le duhning le an khuaruahning cio in sullam an laak I biachahnak an tuah. Biaceihtu hna an khuaruahning in federal court le supreme court cu an kalpi. Anmah duhning poah in definition le interpret an tuah tawn caah President a chuakmi hna nih a duhmi policy kal khawhnak caah le a rianhma a kal khawhnak caah a zumh bikmi biaceihtu Judge cu a thim tawn hna. Democrats President an chuahcaan poah ah liberal biaceihtu an thim hna I, Republican President an thim caan poah ah conservative biaceihtu an chiah ve hna.\nSupreme court ah social issue a simi, same sex marriage a pommi le pom lomi karlak tazacuainak, nauhrawh le nau thah a pom le pom lomi hna karlak tazacuainak, nule pa sinak thlen a pommi le pom lomi karlak buainak, miphun a khat lomi hna karlak i tazacuainak, biaknak a khat lomi hna karlak tazacuainak a chuah tik ah a donghnak biachahnak an tuahtu cu Supreme court an si. Conservative biaceihtu hna nih conservative pomning in biachahnak an tuah bantuk in Liberal biaceihtu hna zong nih liberal pomning in biachahnak tuah a si ve. . President Donald Trump nih kum 4 hlan ah Supreme court biaceihtu minung 2 le Federal judge timi federal biaceihtu conservative minung 194 rian a pek cang hna Cucaaah Supreme Court I biaceihtu cu President thim tluk tien a biapit khunnak a rak si.\nTulio Supreme court biaceihtu lak ah democrats president nih an rak thimmi biaceihtu pahnih cu an tar ngai cang caah a ra laimi kum 4 chungah hin pension an la lai I, an thutdan a lawng lai tiah zumh a si. Bill Clinton nih a rak thimmi, Ruth Bader Ginsburg cu kum 87 a si cang, cancer zawtnak zong a ngeih caah a ngamdam zong nih tlinh dawh a si ti lo i tuan ah a din lai tiah zumh a si. Bill Clinton thiamthiam nih a rak thimi, Stephen Breyer zong kum 82 a si ve cang caah caan sau tuan khawh dawh a si ti lo. Cucaah tutan US president thimnak hi President thimnak sawsawh si loin Supreme court ah zeibantuk biaceihbawi kan thim lai timi zong zoh chih in thim ding a si caah kum dang President thimnak nakin a biapi khunnak a si.\nTutan US President thimnak hi President thutdan lawng si loin kum 30 in kum 40 tiang a hmun dingmi Supreme court ah President thimmi nih conservative judge maw a thim lai asiloah liberal judge dah a thim lai? timi hi a biapi tukmi a si. Donald Trump chan chungah hin Supreme court ah minung pa 4 tiang thimnak caan tha a ngei lai tiah zumh a si. Minung pahnih cu a thim cang hna. Tukum thimnak ah teinak a co than ahcun a dang pahnih a thim chap khawh lai tiah zumh a si. Supreme court ah hin Pathian a hngalmi, Pathian a ttihmi, Pathian a bochanmi, khrihfa zumhnak a dirkamhtu conservative a si lai maw? asiloah Pathian a hngal lomi, Pathian a tih lomi, khrihfa a dirkamh lomi Liberal pawl a dirpi tu judge dah an chiah lai timi hi US um Laimi khrihfa hna zong nih biatak tein kan rak I buapi mi a si ve.\nUS ah hin zumtu le zum lotu hna biaceih zung an phak tik ah zum lotu liberal biaceih bawi hna nih zumtu pawl sungh a pek tawn hna. Cucaah khrihfa hna nih kan zalonnak a hnursuan tiah an zumh. Cucaah tutan President thimnak zongah khrihfa zumtu hna nih cun khrihfa a dirkamhtu le conservative biaceihtu a thimtu ding Donald Trump cu 2016 lio bantuk in thimfung an pek rih hau lai tiah ruah a si.


Yangon Lai Khual-Inn October 26 ah an On Cang Lai – THE CHIN JOURNAL\nYangon Lai Khual-Inn October 26 ah an On Cang Lai\nOctober 30, 2019 October 20, 2019 | The Chin Journal | Hakha, Chin State\nYangon khua i All Chin Society (ACSY) hmun ah Lai Chiathat Bu (LCB) nih a sakmi Lai Khual-Inn cu atu thla chung ah onnak tuah a si cang lai, tiah LCB Secretary Pu Peng Hu nih a chim.\nHi Lai Khual-Inn hi LCB nih May thla khan a sakmi a si i, atu ah an hun lim cang caah October 26 ah onnak tuah ding in timhtuah a si.\nYangon ramthen, North Dagon, Ma Wa Ta hnulei ah an sakmi a si i, Hakha, Thantlang le Kalay hrawnghrang ah a ummi kanmah Laitlai hna ca ah tinh bikmi a si, tiah LCB Chairman Pu Tial Ling nih a chim.\n“May 1 ah khan innkillung kan rak thlak i May 6 in sak hram kan rak thok. Atu October chung hin on ding in kan i tim. Abikin, kanmah Laitlai a simi Hakha, Thantlang le Kalay lei a ummi Laitlai hna, damlo ruang ah Yangon an rat tik i tlunnak ca ah kan timhtuahmi a si,” tiah LCB Chairman Pu Tial Ling nih a rak chim.\nLCB sakmi Lai Khual-Inn hi dot-3 a si i, a cungbik dot ah meeting/Seminar tibabantuk tuah khawhnak minung 50-100 tlum Hall le riahnak khaan a fami pahnih an um lai. A cungbik Hall le khaan pahnih hi a man tlawmte lak in hlanh an si lai.\nCun alai dot ah hin Laitlai midamlo, Yangon a rak phanmi hna nih alak tein an riah khawhnak khaan pawl an um lai.\nCun, a tang bik dot ah hin Khual-Inn a hngaktu umnak, minung 50-100 tiang rawl ei khawhnak cabuai pawl hun a si lai i, khual hna nih amah tein rawl an i chumh khawhnak coka zong tuah a si lai.\nHi Lai Khual-Inn ah a rak phanmi Laitlai midamlo hna nih an liam dingmi cu ti man le mei man telawng hi an si lai.\nYangon sii-inn panh nakding kong ah midamlo hna nih lung vaivuan in an um lo nakhnga Khual-Inn ah Yangon khuachung i sii-zung le sii-khaan Information pawl tlamtling tein an tarpiak dih hna lai, tiah theih a si.


A Sunglawi Bik Na Si - A VEL IN KHAMH KAN SI\nHLAWTMI SILAI NA TIH MAW? A SUNGLAWI BIK NA SI KHA PHILH HLAH\nSalam 139: 13-14, "Ka pum chung thil vialte hi nangmah sermi an si dih; ka nu pawchung i a ka semtertu cu nangmah na si. Hi bantuk thil thuk le khuaruahharmi thil ruangah hin nangmah cu kan lawmh: keimah kong i khuaruahhar a simi thil le nangmah nih na tuahmi thil khuaruahhar a simi hna kong ah hin kan lawmh. Nangmah nih na ka hngalh dih cikcek ko;"\nBaibal nih na nu pawchung na chuahhlan in semter na sinak kong achim. Zeibantuk minung dah na si te lai kha Pathian nih fiangte in a hngalh. An thim i na muisam le na ziaza vialte zong kha, kha bantuk siding ah a thimmi an si. Asullam cu NANGMAH CU NA SUNGLAWI (Unique) tinak asi. Sermi thil lakah nangmah lawng hi na si. Nangmah a si kho dingmi, midang vawlei ah an um lo. Nangmah hi nangmah si hlah law a ho dah nangmah a si hnga? Cucaah nangmah cu vawlei ah airawlh khawh lo mi a sunglawi mi, vawlei ah nangmah lawng bak na si.\nThingkung kong a hlathlai mi hna nih Thingkeppar hi phung thong (25) aum an ti. Kei cu Pathian sining law Thingkeppar hi phunthum hrawng, a aihre (A Eng: Yellow), a dum (Blue), le a sen (Red) lawng hi ka ser hnga ka ti. Phun hi zongzat hi zeiruang ahdah Pathian nih a ser hnga tihi ruah lo awk a ttha lo. Pathian cu kan mah bantuk a si lo. Aa dang mi thil tampi kha an sining cio i a Dawmi Pathian asi caah aa khat lomi Thingkeppar thong 25 leng a sernak a si.\nThil khuaruahhar a si chinchin mi cu, vawlei ah aa khat lo mi minung 7 Billion hrawng um a si cang. Cu minung vialte a kan sertu cu Pathian asi. Cuhna lakah nangmah dang an um lo. Nangmah cu nangmah lawng bak na si caah, Pathian caah na SUNGLAWI tuk hringhran. Mizeihmanh nangmah an si kho lo. David nih lawmhnak in khat u: Salm 139:14, "Hi bantuk thil thuk le khuaruahharmi thil ruangah hin nangmah cu kan lawmh: keimah kong i khuaruahhar a simi thil le nangmah nih na tuahmi thil khuaruahhar a simi hna kong ah hin kan lawmh. Nangmah nih na ka hngalh dih cikcek ko;" ati.\nNangmah hi nangmah na si hi i lawm. Pathian nih ruah lo piin an sermi na si lo. Aa khat mi zuk a suai mi, zuksuai thiammi kong na thei bal maw? Aa khat mi zuk tampi kha suai in a inchung ah a tar mi zuksuai thiammi pa nih a suaimi zuk vialte chungah zeidah aa dawh bik tiah kan thimter sehlaw, Aa khat tiah leh a hau hnga. Cutikah zuksuai pa cu a lung a ttha lai lo. Cubantuk in Pathian nih nang le kei zong midang he lawhter a kan duh lo caah kan mah kan sining te hin a kan sernak a si. Nangmah kha nangmah siding ahhin an duh.\nHi a Sungmi na sinak kong le Pathian nih Nangmah hi vawlei ah nangmah lawng an ser i a dang nangmah an um ti lo kha fiang tein na theih tik ah cun, midang pawl nih zeirel lo mi le hlawtmi si lai na ttihnak khuaruah kha a zawr deuh lai.\nMidang he vaa tahchunnak nun nih na nunnak hmuitinh zeitindah a zawrter tawn?\nMidang he vaa tahchunhnak nun le lungput nih Pathian he nan i pehtlaihnak ah zeitindah nawl a ngeih i a uk tawn?\nHawi ka tluk lo tiah mi dang zohchih in thachia in na um sual maw? Pathian caah cun a sunglawi bik mi, sermi thil lak ah nangmah cu nangmah lawng bak sermi na si. Pathian nih na chuah hlan in an theih cang. Sertu Pathian sin tu ah lawmhnak bia chim hi kan rian sung a si. Pathian nih tinhpiakmi an ngeih. Pathian kawl law na hmuh lai. An sertu Pathian sin ah i lawm!\nTheihternak : Rick Warren nih a tial mi "Fear Rejection? Remember, You are Unique" timi Capar tharchuahmi a si.